
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 94 

23 Ιανουάριου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση καθιέρωσης υπερωριακής εργασίας υπαλλή¬ 
λων της Διεύθυνσης (Δ1) Διοικητικού του Υπουρ¬ 
γείου Οικονομικών, οι οποίοι θα παρέχουν υπη¬ 
ρεσία - γραμματειακή υποστήριξη στα γραφεία 
Υπουργού, Υφυπουργού Οικονομικών και των Γε¬ 
νικών Γραμματέων Οικονομικών, Δημοσίων Εσό¬ 
δων και Δημόσιας Περιουσίας, έτους 2013. 1 

Καθορισμός ποσών για το πάγιο μηνιαίο χορήγη¬ 
μα στους συνοδούς των σκύλων ανιχνευτών του 
ΣΩΜΑΤΟΣ ΔΙΩΞΗΣ ΟΙΚΟΝΟΜΙΚΟΥ ΕΓΚΛΗΜΑΤΟΣ, 
για την κάλυψη των δαπανών εκπαίδευσης, συ¬ 
ντήρησης, διαμονής και διατροφής των σκύλων 


ανιχνευτών για το οικ. έτος 2013. 2 

Καθορισμός ειδικού τέλους κυκλοφορίας (διόδια) στο 

Σταθμό διοδίων Μαλγάρων της Τ.Ε.Ο. Α.Ε. 3 

Τροποποίηση της υπ’ αριθμ. Δ5-ΗΛ/Β7Φ29/16027 (ΦΕΚ 

Β71403/6-9-2010) υπουργικής απόφασης. 4 

Διατάξεις Τιμολόγησης Φαρμάκων. 5 

Έκτακτη οικονομική ενίσχυση στον ασφαλισμένο 

ΚΕΡΔΕΜΕΛΙΔΗ ΟΔΥΣΣΕΑ. 6 

Έκτακτη οικονομική ενίσχυση στον ασφαλισμένο 
ΧΡΥΣΑΦΙΤΗ ΙΩΑΝΝΗ. 7 


ΑΠΟΦΑΣΕΙ Σ 

Αριθμ. οικ. 2/1328/0022 (1) 


Έγκριση καθιέρωσης υπερωριακής εργασίας υπαλλή¬ 
λων της Διεύθυνσης (Δ1) Διοικητικού του Υπουργεί¬ 
ου Οικονομικών, οι οποίοι θα παρέχουν υπηρεσία - 
γραμματειακή υποστήριξη στα γραφεία Υπουργού, 
Υφυπουργού Οικονομικών και των Γ ενικών Γ ραμμα¬ 
τέων Οικονομικών, Δημοσίων Εσόδων και Δημόσιας 
Περιουσίας, έτους 2013. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Οργανα 
που κυρώθηκε με το άρθρο πρώτο του π.δ. 63/2005 
(ΦΕΚ 98/Α'). 


2. Τις διατάξεις του άρθρου 20 του ν. 4024/2011 (ΦΕΚ 
226/Α72011) «Συνταξιοδοτικές ρυθμίσεις, ενιαίο μισθολό¬ 
γιο - βαθμολόγιο, εργασιακή εφεδρεία και άλλες διατά¬ 
ξεις εφαρμογής του μεσοπρόθεσμου πλαισίου δημοσιο¬ 
νομικής στρατηγικής 2012-2015», όπως τροποποιήθηκαν 
με τις όμοιες του άρθρου 45 του ν. 4071/2012 (ΦΕΚ 85/Α'). 

3. Την υπ’ αριθμ. Υ48/9-7-2012 (ΦΕΚ 2105/Β79.7.2012) 
απόφαση καθορισμού αρμοδιοτήτων του Αναπληρωτή 
Υπουργού Οικονομικών Χρήστου Στάίκούρα. 

4. Την υπ’ αριθμ. 2/46430/000424.7.2012 απόφαση με¬ 
ταβίβασης αρμοδιοτήτων και εξουσίας υπογραφής «Με 
εντολή Αναπληρωτή Υπουργού» (ΦΕΚ 2183/Β724.7.2012) 

5. Το υπ’ αριθμ. ΔΙΑ 1180354 ΕΞ 2012/28.12.2012 έγγρα¬ 
φο της ΔΙ-Διοικητικού περί ανάγκης απογευματινής 
υπερωριακής απασχόλησης των πενήντα μονίμων (50) 
υπαλλήλων, οι οποίοι παρέχουν υπηρεσία -γραμματεια¬ 
κή υποστήριξη στα Γ ραφεία Υπουργού, Υφυπουργού, και 
Γενικών Γραμματέων Οικονομικών, Δημοσίων Εσόδων 
και Δημόσιας Περιουσίας, προκειμένου να αντιμετωπίζο¬ 
νται οι ιδιαίτερα αυξημένες υποχρεώσεις και ο φόρτος 
εργασίας των εν λόγω Γ ραφείων. 

6. Το υπ’ αριθμ. Δ5Α1004172 ΕΞ 2013/10.1.2013 (ΟΡΘΗ 
ΕΠΑΝΑΛ) έγγραφο της Διεύθυνσης Προϋπολογισμού 
και Δημοσιονομικών Αναφορών του Υπουργείου Οικο¬ 
νομικών. 

7. Την υπ’ αριθμ. Δ5Α1000036 ΕΞ 2013/2.1.2013 απόφαση 
δέσμευσης πίστωσης της Διεύθυνσης Προϋπολογισμού 
και Δημοσιονομικών Αναφορών του Υπουργείου Οικο¬ 
νομικών. 

8. Το γεγονός ότι, από τις διατάξεις της παρούσας 
απόφασης, προκαλείται δαπάνη ύψους 11.600€ περί¬ 
που και θα καλυφθεί από τις πιστώσεις του τακτικού 
προϋπολογισμού του Υπουργείου Οικονομικών, στον 
Ειδ. Φορέα 23-110 και ΚΑΕ 0511 οικ. έτους 2013, απο¬ 
φασίζουμε: 

Εγκρίνουμε την καθιέρωση υπερωριακής απογευμα¬ 
τινής εργασίας σε πενήντα (50) υπαλλήλους της Διεύ¬ 
θυνσης (Δ1) Διοικητικού του Υπουργείου Οικονομικών, οι 
οποίοι παρέχουν υπηρεσία - γραμματειακή υποστήριξη 
στα γραφεία Υπουργού, Υφυπουργού, Γενικού Γραμ¬ 
ματέα Οικονομικών, Δημοσίων Εσόδων και Δημόσιας 
Περιουσίας για μέχρι είκοσι (20) απογευματινές ώρες 
ανά υπάλληλο κατά το χρονικό διάστημα από τη δη¬ 
μοσίευση της παρούσας και μέχρι 28.2.2013. 

Η συγκρότηση συνεργείου υπερωριακής εργασίας και 
ο ορισμός των υπαλλήλων, θα γίνεται με απόφαση του 
Προϊσταμένου της Διεύθυνσης Διοικητικού (Δ1), με την 
οποία θα κατανέμονται οι ώρες, κατά μήνα και κατά 
υπάλληλο, ανάλογα με τις υπηρεσιακές ανάγκες και θα 
βεβαιώνεται και η πραγματοποίηση αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιανουάριου 2013 

Με εντολή Αναπληρωτή Υπουργού 
Η Γενική Γραμματέας Δημοσιονομικής Πολιτικής 
ΧΡΙΣΤΙΝΑ ΠΑΠΑΚΩΝΣΤΑΝΤΙΝΟΥ 

-♦- 

Αριθμ. Δ5Α 1012204 ΕΞ 2013 (2) 

Καθορισμός ποσών για το πάγιο μηνιαίο χορήγημα 
στους συνοδούς των σκύλων ανιχνευτών του ΣΩ¬ 
ΜΑΤΟΣ ΔΙΩΞΗΣ ΟΙΚΟΝΟΜΙΚΟΥ ΕΓΚΛΗΜΑΤΟΣ, για 
την κάλυψη των δαπανών εκπαίδευσης, συντήρησης, 
διαμονής και διατροφής των σκύλων ανιχνευτών για 
το οικ. έτος 2013. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ν. 2362/95 (ΦΕΚ 247/Α727.11.95) 
«Περί δημοσίου λογιστικού, ελέγχου των δαπανών του 
κράτους κ.α.δ.». 

2. Την υπ’ αριθμ. Ε. 2705/771/Γ0034/24-10-1996 Α.Υ.Ο. 
όπως τροποποιήθηκε με την υπ’ αριθμ. Ε.506/147/ 
Γ0034/18-2-2002 Α.Υ.Ο. περί καταβολής μηνιαίου παγίου 
χορηγήματος στους συνοδούς των σκύλων ανιχνευτών, 
για την κάλυψη των δαπανών εκπαίδευσης, συντήρησης, 
διαμονής και διατροφής των σκύλων ανιχνευτών. 


3. Τις διατάξεις του αρ.1 παρ.2 του ν. 3833/2010 και 
του αρ. 3 παρ. 1 του ν. 3845/2010 περί μείωσης πάσης 
φύσεως επιδομάτων. 

4. Τις πιστώσεις του ΚΑΕ 1611 του Ειδικού Φορέα 23- 
670 οικ. έτους 2013. 

5. Της υπ’ αριθμ. 2/5091/0026/25-5-2012 (ΦΕΚ Β' 1741) 
υπουργικής απόφασης με την οποία καθορίστηκαν η 
διαδικασία και τα δικαιολογητικά πληρωμής των πα¬ 
γίων χορηγημάτων από τις αρμόδιες Υ.Δ.Ε., ιδίως το 
άρθρο 2 αυτής. 

6. Την υπ’ αριθμ. Δ6Α 1082591 ΕΞ 2012/24-5-2012 (ΦΕΚ 
1741/Β'/25-5-12) υπουργική απόφαση «Μεταβίβαση αρμο¬ 
διοτήτων και εξουσιοδότησης υπογραφής “Με εντολή 
Υπουργού” στους Γενικούς και Ειδικούς Γραμματείς, 
στους Προϊσταμένους Γενικών Διευθύνσεων, Διευθύν¬ 
σεων, Τμημάτων και Αυτοτελών Γραφείων του Υπουρ¬ 
γείου Οικονομικών». 

7. Την υπ’ αριθμ. Δ6Α 1066361 ΕΞ 2012/25-4-2012 (ΦΕΚ 
1363/Β726-4-12) Διυπουργική απόφαση «Συγκρότηση 
της Γενικής Διεύθυνσης Οικονομικών Υπηρεσιών του 
Υπουργείου Οικονομικών, καθορισμός της εσωτερικής 
διάρθρωσης αυτής, κατανομή και εξειδίκευση των αρ¬ 
μοδιοτήτων που αφορούν στην εκτέλεση του προϋ¬ 
πολογισμού και των προμηθειών από άλλες Γ ενικές 
Διευθύνσεις του Υπουργείου Οικονομικών» 

8. Την υπ’ αριθμ. ΔΙΑ 1083179 ΕΞ 2012/25-5-12 υπουργική 
απόφαση μεταφοράς υπαλλήλων του Υπ. Οικονομικών 

9. Την ανάγκη κάλυψης των δαπανών εκπαίδευσης, 
συντήρησης, διαμονής και διατροφής των σκύλων ανι¬ 
χνευτών του ΣΔΟΕ, αποφασίζουμε: 

1. Τον καθορισμό των χρηματικών ποσών για το πάγιο 
μηνιαίο χορήγημα στους συνοδούς των σκύλων ανιχνευ¬ 
τών του ΣΩΜΑΤΟΣ ΔΙΩΞΗΣ ΟΙΚΟΝΟΜΙΚΟΥ ΕΓΚΛΗΜΑ¬ 
ΤΟΣ, για το οικ. έτος 2013, ως εξής: 


ΥΠΗΡΕΣΙΑ Σ.Δ.Ο.Ε. 

Μηνιαίο χορήγημα 
ανά σκύλο σε Ευρώ 

Χρονικό 

διάστημα 

Συνολικό ποσό 
ετήσιας δαπάνης 

απόφαση Ανάληψης 
Υποχρέωσης 

1. Περιφερειακή 
Διεύθυνση Κεντρικής 
Μακεδονίας 
(όνομα σκύλου: ΚΙΚΑ) 

216,00 

Κράτηση ΜΤΠΥ 2%: 4,32 

Πληρωτέο 
στον συνοδό: 211,68 

Οικ. έτος 2013 
(βάση της 
απόφασης 
6445/ΚΥ 10-1-2013) 

2.865,60 

1339/22-1-2013 
ΑΔΑ:ΒΕΙ7Η-ΚΚ6 
ΚΑΤΑΧΩΡΗΣΗ ΑΠΟ 

ΤΗΝ ΥΔΕ Ν. ΘΕΣ/ΝΙΚΗΣ 
α/α: 7002 

2. Περιφερειακή 
Διεύθυνση 
Δυτικής Ελλάδος 
(όνομα σκύλου: ΜΠΕΝ) 

216,00 

Κράτηση ΜΤΠΥ 2%: 4,32 

Πληρωτέο 
στον συνοδό: 211,68 

Οικ. έτος 2013 

2.592,00 

380/18-1-2013 
ΑΔΑ:ΒΕΙ7Η - 5Ε4 
ΚΑΤΑΧΩΡΗΣΗ ΑΠΟ 

ΤΗΝ ΥΔΕ Ν. ΑΧΑΪΑΣ: 
α/α: 6786 

3. Περιφερειακή 
Διεύθυνση Ηπείρου- 
Παράρτημα 
Ηγουμενίτσας 
(όνομα σκύλου: ΧΑΓΙΟ) 

216,00 

Κράτηση ΜΤΠΥ 2%: 4,32 

Πληρωτέο 
στον συνοδό: 211,68 

Οικ. έτος 2013 

2.592,00 

325/18-1-2013 
ΑΔΑ:ΒΕΙ7Η - Γ3Μ 
ΚΑΤΑΧΩΡΗΣΗ ΑΠΟ 

ΤΗΝ ΥΔΕ Ν.ΘΕΣΠΡΩΤΙΑΣ 
α/α: 6804 



ΣΥΝΟΛΟ: 

8.049,60 















ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2921 


2. Η απόφαση αυτή προκαλεί δαπάνη σε βάρος του 
Κρατικού Προϋπολογισμού 8.049,60 ευρώ που βαρύνει 
τις πιστώσεις του Ειδικού Φορέα: 23-670 και ΚΑΕ 1611 
του προϋπολογισμού εξόδων του Υπουργείου Οικονομι¬ 
κών οικ. έτους 2013, και το χορήγημα θα καταβάλλεται 
στον συνοδό του σκύλου ανιχνευτή με τακτικό χρημα¬ 
τικό ένταλμα. 

3. Στα ανωτέρω ποσά, δεν συμπεριλαμβάνονται οι 
εμβολιασμοί και τα έξοδα ιατροφαρμακευτικής και νο¬ 
σοκομειακής περίθαλψης των σκύλων ανιχνευτών, που 
βαρύνουν επίσης τις πιστώσεις του ΚΑΕ 1611 του Ειδι¬ 
κού Φορέα: 23-670, και θα καταβάλλονται στον συνοδό 
του σκύλου ανιχνευτή με τακτικά χρηματικά εντάλματα, 
σύμφωνα με τα παραστατικά δαπανών που θα προ¬ 
σκομίζονται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιανουάριου 2013 

Με εντολή Υπουργού 
Ο Προϊστάμενος της Διεύθυνσης κ.α.α. 

Η Προϊσταμένη του Α' Τμήματος 
Τακτικού Προϋπολογισμού 
ΑΝΝΑ ΔΑΣΚΑΛΑΚΗ 
-♦- 

Αριθμ. Δ16γ/06/29/Γ (3) 

Καθορισμός ειδικού τέλους κυκλοφορίας (διόδια) στο 
Σταθμό διοδίων Μαλγάρων της Τ.Ε.Ο. Α.Ε. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις των π.δ. 85/2012 «Ίδρυση και μετονομα- 
σία Υπουργείων, μεταφορά και κατάργηση υπηρεσιών» 
και π.δ. 86/2012 «Διορισμός Υπουργών, Αναπληρωτών 
Υπουργών και Υφυπουργών» (ΦΕΚ 141 Α'). 

2. Τις διατάξεις του άρθρου 4 παρ. 2 του ν. 2938/2001 
«Συγχώνευση του Ν.Π.Δ.Δ. με την επωνυμία “Ταμείο 
Εθνικής Οδοποιίας” και της εταιρείας «Ελληνικοί Αυτο¬ 
κινητόδρομοι Ανώνυμη Εταιρεία» σε ανώνυμη εταιρεία 
με την επωνυμία “Ανώνυμη Εταιρεία Εκμετάλλευσης 
και Διαχείρισης Ελληνικών Αυτοκινητοδρόμων” και το 
διακριτικό τίτλο Τ.Ε.Ο. Α.Ε.» (ΦΕΚ 178 Α'). 

3. Τις διατάξεις του άρθρου 90 του π.δ. 63/2005 «Κώ¬ 
δικας Νομοθεσίας για την Κυβέρνηση και τα Κυβερνη¬ 
τικά Όργανα» (ΦΕΚ 98 Α') και το γεγονός ότι από την 
παρούσα απόφαση δεν προκαλείται δαπάνη σε βάρος 
του κρατικού προϋπολογισμού ούτε του προϋπολογι¬ 
σμού της ΤΕΟ ΑΕ. 

4. Την υπ’ αριθμ. Υ43/05-07-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Ανάπτυξης, Ανταγωνιστικότητας, Υποδομών, 
Μεταφορών και Δικτύων Σταύρου Καλογιάννη» (ΦΕΚ 
2094 Β'), αποφασίζουμε: 

Καθορίζουμε τα ανώτατα όρια μέχρι τα οποία μπορεί 
να ανέλθει το ύψος των διοδίων στον Σταθμό Μαλγά- 
ρων του τμήματος της Εθνικής Οδού Κατερίνης Κλει¬ 
διού - Θεσσαλονίκης, ως εξής: 


ΚΑΤΗΓΟΡΙΕΣ ΕΙΔΙΚΟ ΤΕΛΟΣ 

ΟΧΗΜΑΤΩΝ (ΔΙΟΔΙΑ) ευρώ 

Κατηγορία Α1 και Α2 0,80 

Κατηγορία Β1 και Β2 1,20 

Κατηγορία Γ1 και Γ2 3,00 

Κατηγορία Δ1 και Δ2 3,00 

Κατηγορία Ε1 και Ε2 4,20 

Από την έναρξη ισχύος της παρούσας απόφασης, κα- 
ταργείται κάθε άλλη διάταξη που είναι αντίθετη με τις 
διατάξεις της παρούσας ή ρυθμίζει θέματα που ρυθμί¬ 
ζονται από αυτή. 

Η ισχύς της παρούσας αρχίζει από 28-01-2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιανουάριου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΣΤΑΥΡΟΣ ΚΑΛΟΓΙΑΝΝΗΣ 
-♦- 

Αριθμ. Δ5-ΗΛ/Β/Φ.1.20/οικ.878 (4) 

Τροποποίηση της υπ’ αριθμ. Δ5-ΗΛ/Β/Φ29/16027 (ΦΕΚ 
Β'/1403/6-9-2010) υπουργικής απόφασης. 

Ο ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις του αρ. 90 του «Κώδικα Νομοθεσίας 
για την Κυβέρνηση και τα Κυβερνητικά Όργανα» που 
κυρώθηκε με το άρθρο πρώτο του π.δ. 63/2005 «Κωδι¬ 
κοποίηση της νομοθεσίας για την Κυβέρνηση και τα 
Κυβερνητικά Όργανα» (ΦΕΚ Α' 98/22.04.2005) 

2. Το π.δ. 381/1989 «Οργανισμός του Υπουργείου Βι¬ 
ομηχανίας, Ενέργειας και Τεχνολογίας» (ΦΕΚ Α' 168/ 
16.06.1989) όπως τροποποιήθηκε με τα π.δ. 191/1996 (ΦΕΚ 
Α' 54/10.07.1996), π.δ. 134/2005 (ΦΕΚ Α' 93/02.08.2005), 
π.δ. 54/2006 (ΦΕΚ Α' 58/17.03.2006), σε συνδυασμό με το 
π.δ. 27/1996 «Συγχώνευση των Υπουργείων Τουρισμού, 
Βιομηχανίας, Ενέργειας και Τεχνολογίας και Εμπορίου 
στο Υπουργείο Ανάπτυξης» (ΦΕΚ Α' 19/01.02.1996), όπως 
τροποποιήθηκε με το π.δ. 122/2004 «Ανασύσταση του 
Υπουργείου Τουρισμού» (ΦΕΚ Α' 85/17.03.2004) και σε 
συνδυασμό με το π.δ. 185/2009 «Ανασύσταση του Υπουρ¬ 
γείου Οικονομικών, συγχώνευση του Υπουργείου Οικο¬ 
νομίας και Οικονομικών με τα Υπουργεία Ανάπτυξης και 
Εμπορικής Ναυτιλίας, Αιγαίου και Νησιωτικής Πολιτικής» 
και μετονομασία του σε «Υπουργείο Οικονομίας, Ανταγω¬ 
νιστικότητας και Ναυτιλίας», μετατροπή του Υπουργείου 
Μακεδονίας - Θράκης σε Γ ενική Γ ραμματεία Μακεδονί¬ 
ας - Θράκης και υπαγωγή στο Υπουργείο Εσωτερικών 
της Γ ενικής Γ ραμματείας Μακεδονίας - Θράκης και της 
Γ ενικής Γ ραμματείας Αιγαίου και Νησιωτικής Πολιτικής» 
(ΦΕΚ Α' 213/07.10.2009), το π.δ. 189/2009 «Καθορισμός και 
ανακατανομή αρμοδιοτήτων των Υπουργείων» (ΦΕΚ Α' 
221/05.11.2009) και το π.δ. 24/2010 «Ανακαθορισμός των 
αρμοδιοτήτων των Υπουργείων και τροποποιήσεις του 
π.δ. 189/2009» (ΦΕΚ Α' 56/15.04.2010). 

3. Το π.δ 86/2012 «Διορισμός Υπουργών, Αναπληρωτών 
Υπουργών και Υφυπουργών (ΦΕΚ Α' 141/21.07.2012)». 

4. Την υπ’ αριθμ. 34240/06.07.2012 απόφαση του Πρω¬ 
θυπουργού και του Υπουργού Περιβάλλοντος, Ενέργειας 
και Κλιματικής Αλλαγής «Καθορισμός αρμοδιοτήτων του 

Υφυπουργού Περιβάλλοντος, Ενέργειας και Κλιματικής 
Αλλαγής Ασημάκη Παπαγεωργίου (ΦΕΚ Β' 2101/09.07.2012), 
όπως τροποποιήθηκε με την υπ’ αριθμ. 15378/19-7-2012 
όμοια απόφαση (ΦΕΚ Β'2166/19-7-2012)». 

5. Τις διατάξεις των άρθρων 52, 55, 56 και 140 του 
ν. 4001/2011 (ΦΕΚ Α' 179/22.08.2011). 

6. Την υπ’ αριθμ. Δ5/ΗΛ/Β7Φ29/16180 απόφαση του 
Υπουργού Ανάπτυξης «Αυξήσεις Τιμολογίων ΔΕΗ από 
1/7/08», (ΦΕΚ Β' 1389/2008). 

7. Την υπ’ αριθμ. Δ5-ΗΛ/Β'/Φ29/16027 απόφαση του 
Υφυπουργού Περιβάλλοντος, Ενέργειας και Κλιματικής 
Αλλαγής «Εφαρμογή Κοινωνικού Οικιακού Τιμολογίου», 
(ΦΕΚ Β'/1403/2010), όπως τροποποιήθηκε και ισχύει. 

8. Την υπ’ αριθμ Δ5-ΗΛ/Β7 Φ29/19046/24.09.2010 από¬ 
φαση του Υφυπουργού Περιβάλλοντος, Ενέργειας και 
Κλιματικής Αλλαγής «Ενταξη του Κοινωνικού Οικιακού 
Τιμολογίου-Κ.Ο.Τ.- στις Υπηρεσίες Κοινής Ωφέλειας», 
(ΦΕΚ Β'/1614/2010). 


9. Την υπ’ αριθμ. Δ5-ΗΛ/Β/Φ29/οικ.6713 (ΦΕΚ Β'475/ 
8.03.2011) υπουργική απόφαση. 

10. Την υπ’ αριθμ. Δ5-ΗΛ/Β'/Φ29/οικ.29891 (ΦΕΚ Β'3254/ 
30-12-2012) υπουργική απόφαση. 

11. Το υπ’ αριθμ. 6665/20-2-2012 έγγραφο του Γενικού 
Γραμματέα Ενέργειας και Κλιματικής Αλλαγής. 

12. Την υπ’ αριθμ. 12/2012 γνωμοδότηση της ΡΑΕ, όπως 
αυτή διαβιβάστηκε με το υπ’ αριθμ. 0-53604/19-12-2012 
έγγραφο της Αρχής. 

13. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Άρθρο 1 

α) Αντικαθιστούμε τον Πίνακα του Παραρτήματος της 
παραγράφου 2 του άρθρου 1 της υπ’ αριθμ. Δ5-ΗΛ/Β/ 
Φ29/16027/6.8.2010 (ΦΕΚ Β' 1403/6.9.2010) υπουργικής 
απόφασης, ως ακολούθως: 


ΠΙΝΑΚΑΣ ΤΙΜΩΝ ΚΟΙΝΩΝΙΚΟΥ ΟΙΚΙΑΚΟΥ ΤΙΜΟΛΟΓΙΟΥ 



Γ ια Συνολική κατανάλωση 
έως και 800Κ\Λ/ίι 

Για Συνολική κατανάλωση 
άνω των 800Κ\Λ/Γι 


Τύπος 

Παροχής 

Χρέωση Ενέργειας 
(€/Ι<ννθ) 

Χρέωση Παγίου 
(€/4μηνο) 

Χρέωση Ενέργειας 
(€/Κ\Λ/Γι) 

Χρέωση Παγίου 
(€/4μηνο) 

Κ.Ο.Τ. 1 

Μονοφασική 

0,06452 

2,77 

0,07885 

11,13 


Τριφασική 

0,06904 

7,88 

0,07885 

22,20 

Κ.Ο.Τ. II 

Μονοφασική 

0,05735 

2,77 

0,07009 

11,13 


Τριφασική 

0,06137 

7,88 

0,07009 

22,20 


β) Αντικαθιστούμε την παράγραφο 3 του άρθρου 1 της υπ’ αριθμ. Δ5-ΗΛ/Β/Φ29/16027/6.8.2010 υπουργικής από¬ 
φασης (ΦΕΚ Β' 1403/6.9.2010), όπως έχει τροποποιηθεί και ισχύει, ως εξής: 

«3. Το ΚΟΤ εφαρμόζεται για το σύνολο της τετραμηνιαίας κατανάλωσης και έως τα αντίστοιχα όρια κατανάλωσης 
που προβλέπονται για κάθε κατηγορία δικαιούχου στο άρθρο 2 της παρούσας (1500,1700 ή 2000 (ΆΛ/ίι), εφόσον: 

α. η κατανάλωση ηλεκτρικής ενέργειας αφορά σε κάλυψη αναγκών της κύριας κατοικίας του δικαιούχου 

β. η κατανάλωση είναι μεγαλύτερη ή ίση με 2001<\Λ/ίι ανά τετράμηνο. 

γ. η συνολική τετραμηνιαία κατανάλωση δεν υπερβαίνει τα όρια κατανάλωσης όπως ορίζονται για κάθε κα¬ 
τηγορία δικαιούχου στο άρθρο 2. Εάν υπάρχει υπέρβαση των τετραμηνιαίων αυτών ορίων κατανάλωσης τότε 
για το συγκεκριμένο τετράμηνο δεν εφαρμόζεται το Κ.Ο.Τ., εφόσον η μέση τετραμηνιαία κατανάλωση σε ετήσια 
κυλιόμενη βάση, βάσει καταμετρημένων ενδείξεων, υπερβαίνει τα όρια κατανάλωσης που προβλέπονται για κάθε 
κατηγορία δικαιούχου στο άρθρο 2. 

Για τον υπολογισμό των ορίων κατανάλωσης κάθε κατηγορίας δικαιούχου δεν λαμβάνεται υπόψη η κατανάλωση 
ηλεκτρικής ενέργειας βάσει νυκτερινού τιμολογίου. 

Εάν η κατανάλωση είναι μικρότερη από την αναφερόμενη στο παραπάνω εδάφιο β, τότε για το συγκεκριμένο τε¬ 
τράμηνο δεν εφαρμόζεται το Κ.Ο.Τ., αλλά οι τιμές του ισχύοντος κάθε φορά οικιακού τιμολογίου του Προμηθευτή.» 

Άρθρο 2 

Τροποποιούμε το άρθρο 2 της υπ’ αριθμ. Δ5-ΗΛ/Β/Φ29/16027/6.8.2010 (ΦΕΚ Β' 1403/6.9.2010) υπουργικής απόφα¬ 
σης, όπως αυτή έχει τροποποιηθεί και ισχύει, ως εξής: 

«1. Η ένταξη στο Κ.Ο.Τ. γίνεται για ένα ολόκληρο ημερολογιακό έτος (από 1/1 έως και 31/12) δηλαδή για όλους 
τους τετραμηνιαίους λογαριασμούς που εκδίδονται το έτος αυτό και για το σύνολο της τετραμηνιαίας κατανάλω¬ 
σης έως τα αντίστοιχα όρια κατανάλωσης που προβλέπονται για κάθε κατηγορία δικαιούχου στο παρόν άρθρο. 

Οι δικαιούχοι που εντάσσονται στο Κ.Ο.Τ. πρέπει να πληρούν τις παρακάτω προϋποθέσεις για κάθε μια κατηγορία: 

α) Α' ΚΑΤΗΓΟΡΙΑ: 

Έχουν ετήσιο συνολικό οικογενειακό φορολογούμενο πραγματικό ή τεκμαρτό εισόδημα, εκκαθαρισμένο κατά το 
προηγούμενο του έτους ένταξης οικονομικό έτος, μικρότερο από 12.000 ευρώ, χωρίς τις εκάστοτε προβλεπόμενες 
μειώσεις εισοδήματος, προσαυξανόμενο κατά 50% στις περιπτώσεις όπου ο δικαιούχος κατοικεί μόνιμα σε νησί 
με πληθυσμό κάτω από 3.100 κατοίκους. Το όριο αυτό προσαυξάνεται κατά 3.000 ευρώ για κάθε ένα από τα δύο 
πρώτα προστατευόμενα τέκνα, όπως αυτά ορίζονται από τον Κώδικα Φορολογίας Εισοδήματος. 

Το όριο τετραμηνιαίας κατανάλωσης είναι 1500Κ\Λ/Γι. Στην περίπτωση αυτή εφαρμόζονται οι τιμές του Κ.Ο.Τ. I 
του Πίνακα του Παραρτήματος. 

β) Β' ΚΑΤΗΓΟΡΙΑ 

Είναι γονείς με τρία παιδιά, όπως προκύπτει από την 
εκκαθαρισμένη φορολογική δήλωσή τους κατά το προ¬ 
ηγούμενο του έτους ένταξης έτος και έχουν ετήσιο οι¬ 
κογενειακό φορολογούμενο πραγματικό ή τεκμαρτό ει¬ 
σόδημα, εκκαθαρισμένο κατά το προηγούμενο του έτους 
ένταξης οικονομικό έτος, μικρότερο από 23.500 ευρώ, χω¬ 
ρίς τις εκάστοτε προβλεπόμενες μειώσεις εισοδήματος. 

Το όριο τετραμηνιαίας κατανάλωσης είναι 1700 Κ\Λ/Ιί. 
Στην περίπτωση αυτή εφαρμόζονται οι τιμές του Κ.Ο.Τ. 

I του Πίνακα του Παραρτήματος. 

γ) Γ' ΚΑΤΗΓΟΡΙΑ 

Είναι άνεργοι την 30η Νοεμβρίου του προηγούμενου 
του έτους ένταξης έτους για συνεχές χρονικό διάστημα 
μεγαλύτερο των έξι (6) μηνών και έχουν ετήσιο συνολικό 
οικογενειακό φορολογούμενο πραγματικό ή τεκμαρτό ει¬ 
σόδημα, εκκαθαρισμένο κατά το προηγούμενο του έτους 
ένταξης οικονομικό έτος, μικρότερο από 12.000 ευρώ, 
χωρίς τις εκάστοτε προβλεπόμενες μειώσεις εισοδήμα¬ 
τος, προσαυξανόμενο κατά 50% στις περιπτώσεις όπου 
ο δικαιούχος κατοικεί μόνιμα σε νησί με πληθυσμό κάτω 
από 3.100 κατοίκους. Το όριο αυτό προσαυξάνεται κατά 
3.000 ευρώ για κάθε ένα από τα δύο πρώτα προστα- 
τευόμενα τέκνα, όπως αυτά ορίζονται από τον Κώδικα 
Φορολογίας Εισοδήματος. Στο παραπάνω φορολογού¬ 
μενο εισόδημα δεν λαμβάνεται υπόψη το εισόδημα από 
μισθωτές υπηρεσίες του ανέργου που τυχόν συμπερι- 
λαμβάνεται στην παραπάνω δήλωσή του και αφορά την 
περίοδο που προηγήθηκε της περιόδου ανεργίας του. 

Το όριο τετραμηνιαίας κατανάλωσης είναι 1500Κ\Λ/Γι. 
Στην περίπτωση αυτή εφαρμόζονται οι τιμές του Κ.Ο.Τ. 

II του Πίνακα του Παραρτήματος. 

δ) Δ' ΚΑΤΗΓΟΡΙΑ 

Είναι άτομα με αναπηρία εξήντα επτά τοις εκατό 
(67%) και άνω ή τους βαρύνουν προστατευόμενα μέλη 
με αναπηρία εξήντα επτά τοις εκατό (67%) και άνω, 
όπως προκύπτει από την εκκαθαρισμένη φορολογική 
δήλωσή τους κατά το προηγούμενο του έτους ένταξης 
έτος και έχουν ετήσιο οικογενειακό φορολογούμενο 
πραγματικό ή τεκμαρτό εισόδημα, εκκαθαρισμένο κατά 
το προηγούμενο του έτους ένταξης οικονομικό έτος, 
μικρότερο από το όριο της Κατηγορίας Β, χωρίς τις 
εκάστοτε προβλεπόμενες μειώσεις εισοδήματος. 

Το όριο τετραμηνιαίας κατανάλωσης είναι 1700Κ\Λ/Γι. 
Στην περίπτωση αυτή εφαρμόζονται οι τιμές του Κ.Ο.Τ. 
II του Πίνακα του Παραρτήματος. 

ε) Ε' ΚΑΤΗΓΟΡΙΑ 

Είναι άτομα, που έχουν ανάγκη μηχανικής υποστήρι¬ 
ξης με χρήση ιατρικών συσκευών, η οποία παρέχεται 
κατ’ οίκον και η οποία είναι απαραίτητη για τη ζωή 
τους ή τους βαρύνουν προστατευόμενα μέλη, που έχουν 
ανάγκη μηχανικής υποστήριξης με χρήση ιατρικών συ¬ 
σκευών, η οποία παρέχεται κατ’ οίκον και η οποία είναι 
απαραίτητη για τη ζωή τους, και έχουν ετήσιο οικογενει¬ 
ακό φορολογούμενο πραγματικό ή τεκμαρτό εισόδημα, 
εκκαθαρισμένο κατά το προηγούμενο του έτους ένταξης 
οικονομικό έτος, μικρότερο από 30.000 ευρώ, χωρίς τις 
εκάστοτε προβλεπόμενες μειώσεις εισοδήματος. 

Το όριο τετραμηνιαίας κατανάλωσης είναι 2.000 ΙάΛ/ά. 
Στη περίπτωση αυτή εφαρμόζονται οι τιμές του Κ.Ο.Τ 
II του Πίνακα του Παραρτήματος. 

2. Η παροχή του ΚΟΤ για τους ενταγμένους για ένα (1) 
έτος γίνεται εάν η τετραμηνιαία κατανάλωση, δεν υπερ¬ 
βαίνει τα όρια κατανάλωσης όπως ορίζονται για κάθε 


κατηγορία δικαιούχου στην παράγραφο 1. Εάν υπάρχει 
υπέρβαση των τετραμηνιαίων αυτών ορίων κατανάλωσης 
τότε για το συγκεκριμένο τετράμηνο δεν εφαρμόζεται 
το Κ.Ο.Τ., εφόσον η μέση τετραμηνιαία κατανάλωση σε 
ετήσια κυλιόμενη βάση, βάσει καταμετρημένων ενδείξε¬ 
ων, υπερβαίνει τα όρια κατανάλωσης που προβλέπονται 
για κάθε κατηγορία δικαιούχου στο άρθρο 2. Εφόσον η 
μέση τετραμηνιαία κατανάλωση σε ετήσια κυλιόμενη 
βάση, βάσει καταμετρημένων ενδείξεων, δεν υπερβαίνει 
τα όρια κατανάλωσης που προβλέπονται για κάθε κα¬ 
τηγορία δικαιούχου στο άρθρο, για το τμήμα της υπερ- 
βάλλουσας τετραμηνιαίας κατανάλωσης σε σχέση με 
τα όρια της εκάστοτε κατηγορίας, ισχύουν οι τιμές του 
εκάστοτε ισχύοντος οικιακού τιμολογίου του Προμηθευτή 
που αντιστοιχούν στη συνολική κατανάλωσή του. 

Ειδικά για τους δικαιούχους της περίπτωσης ε) της 
παραγράφου 1, σε περίπτωση υπέρβασης του ορίου 
των 2000 Κ\Λ/Γι, το ΚΟΤ εφαρμόζεται για το τμήμα της 
τετραμηνιαίας κατανάλωσης έως 2000Κ\Λ/Γι ενώ για το 
τμήμα της τετραμηνιαίας κατανάλωσης από 2001 Κ\Λ/Γι 
και άνω ισχύουν οι τιμές του εκάστοτε ισχύοντος οι¬ 
κιακού τιμολογίου του Προμηθευτή, που αντιστοιχούν 
στη συνολική κατανάλωσή του.» 

Αρθρο 3 

1. Τροποποιούμε την παράγραφο 2 του άρθρου 3 
της υπ’ αριθμ. Δ5-ΗΛ/Β/Φ29/16027/6.8.2010 (ΦΕΚ Β' 
1403/6.9.2010) υπουργικής απόφασης, όπως αυτή έχει 
τροποποιηθεί και ισχύει, ως εξής: 

«2. Αιτήσεις μπορούν να υποβάλλονται και μετά την 
παρέλευση του παραπάνω χρονικού διαστήματος, η 
ένταξη όμως αυτών που πληρούν τα κριτήρια, σύμφωνα 
με το άρθρο 2, γίνεται για το υπολειπόμενο χρονικό 
διάστημα του ημερολογιακού έτους ένταξης μετά και 
την ολοκλήρωση του ελέγχου των στοιχείων. Ειδικά 
για αυτούς που υπάγονται στην κατηγορία Γ’ (άνεργοι), 
στην περίπτωση υποβολής της αίτησης μετά την πα¬ 
ρέλευση του παραπάνω χρονικού διαστήματος, πρέπει 
να έχουν συμπληρώσει έξι (6) συνεχείς μήνες ανεργίας 
την τελευταία εργάσιμη μέρα του προηγούμενου της 
υποβολής της αίτησης μήνα και να πληρούν τα λοιπά 
κριτήρια σύμφωνα με το άρθρο 2 της υπ’ αριθμ. Δ5-ΗΛ/ 
Β7Φ29/16027/6.8.2010 (ΦΕΚ Β' 1403/6.9.2010) υπουργικής 
απόφασης, όπως αυτή κάθε φορά ισχύει». 

2. Τροποποιούμε την παράγραφο 5 του άρθρου 3 
της υπ’ αριθμ. Δ5-ΗΛ/Β/Φ29/16027/6.8.2010 (ΦΕΚ Β' 
1403/6.9.2010) υπουργικής απόφασης, όπως αυτή έχει 
τροποποιηθεί και ισχύει, ως εξής: 

«5. Όσοι έχουν ενταχθεί στο Κ.Ο.Τ δεν απαιτείται να 
υποβάλουν αίτηση για το επόμενο έτος, με εξαίρεση 
τους δικαιούχους της περίπτωσης ε) της παραγράφου 
1 του άρθρου 2. Σε κάθε περίπτωση μεταβολής των 
στοιχείων που έχουν δηλωθεί απαιτείται η υποβολή 
νέας αίτησης.» 

Άρθρο 4 

1. Προστίθεται παράγραφος 8 στο άρθρο 3 της υπ’ 
αριθμ. Δ5-ΗΛ/Β/Φ29/16027/6.8.2010 (ΦΕΚ Β' 1403/6.9.2010) 
υπουργικής απόφασης, όπως αυτή έχει τροποποιηθεί 
και ισχύει, ως ακολούθως: 

«8. Ειδικά για την κατηγορία Ε' (άτομα που χρήζουν 
μηχανικής υποστήριξης), για την υποβολή των αιτήσεων 
οι αιτούντες το ΚΟΤ οφείλουν να δηλώνουν, με βάση τις 

διατάξεις του ν. 1599/1986, επιπλέον των όσων περιγρά- 
φονται στην παράγραφο 1 του άρθρου 1 της υπ’ αριθμ. 
Δ5-ΗΛ/Β/Φ29/28005/24-12-2010 (ΦΕΚ Β/2015/27-12-2010) 
κοινής υπουργικής απόφασης: 
α. τον αριθμό ΑΜΚΑ τους 
β. τον ασφαλιστικό τους φορέα 
γ. τον αριθμό πρωτοκόλλου βεβαίωσης του κρατικού 
ασφαλιστικού φορέα, στον οποίο υπάγεται ο ασθενής, 
με την οποία πιστοποιείται η ανάγκη κατ’ οίκον χρήσης 
συσκευής μηχανικής υποστήριξης απαραίτητης για τη 
ζωή του ασθενούς. Στην περίπτωση που ο ασθενής είναι 
ανασφάλιστος, τον αριθμό πρωτοκόλλου βεβαίωσης 
αντίστοιχου περιεχομένου από κρατικό νοσοκομείο, 
δ. ότι έχουν στην κατοχή τους την ανωτέρω βεβαίωση. 
Οι δικαιούχοι οφείλουν να διατηρούν το πρωτότυπο 
της σχετικής βεβαίωσης και όλων των λοιπών σχετι¬ 
κών εγγράφων για όσο διάστημα είναι ενταγμένοι στο 
ΚΟΤ και να τα προσκομίζουν σε περίπτωση σχετικού 
ελέγχου. Η ύπαρξη και η ακρίβεια του περιεχομένου της 
βεβαίωσης και η ακρίβεια των δηλούμενων στοιχείων 
μπορεί να ελεγχθεί από τις αρμόδιες υπηρεσίες με βάση 
το αρχείο άλλων υπηρεσιών.» 

Αρθρο 5 

Η ισχύς της παρούσας αρχίζει από 1/2/2013 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιανουάριου 2013 

Ο ΥΦΥΠΟΥΡΓΟΣ 

ΑΣΗΜΑΚΗΣ ΠΑΠΑΓΕΩΡΓΙΟΥ 
-♦- 

Αριθμ. ΔΥΓ3(α) /οικ. 7789 (5) 

Διατάξεις Τιμολόγησης Φαρμάκων. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις του άρθρου 14 παρ. 3 του ν. 3840/2010 
(ΦΕΚ Α' 53). 

2. Τις διατάξεις του άρθρου 90 του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά όργανα» (ΦΕΚ Α' 98). 

3. Τις διατάξεις του Ν.Δ. 96/1973 και ιδίως το άρθρο 17 
όπως τροποποιήθηκε και ισχύει (ΦΕΚ Α' 172). 

4. Τις διατάξεις του Ν.Δ. 136/1946 «περί Αγορανομικού 
Κώδικα» (ΦΕΚ Α' 298), όπως τροποποιήθηκε και ισχύει. 

5. Τ ις διατάξεις του άρθρου 13 του ν. 3408/2005 όπως 
τροποποιήθηκε και ισχύει (ΦΕΚ Α' 272). 

6. Τις διατάξεις του ν. 3842/2010 (ΦΕΚ Α' 58) όπως 
τροποποιήθηκε και ισχύει. 

7. Τις διατάξεις του άρθρου 4 παρ. 2 του ν. 3899/2010 
(ΦΕΚ Α' 212) περί τροποποιήσεως του Κώδικα Φ.Π.Α. 

8. Τις διατάξεις του άρθρου 32 του ν. 1316/1983 «Ίδρυση, 
Οργάνωση και αρμοδιότητες Ε.Ο.Φ.» (ΦΕΚ Α' 3), όπως 
έχει ήδη τροποποιηθεί και ισχύει. 

9. Τις διατάξεις του π.δ. 95/2000 (ΦΕΚ Α'76) «Οργανι¬ 
σμός του Υπουργείου Υγείας και Πρόνοιας», όπως τρο¬ 
ποποιήθηκε και ισχύει. 

10. Τις διατάξεις των άρθρων 38,39,40 και 51 του 
ν. 3918/2011 (ΦΕΚ Α' 31), όπως τροποποιήθηκαν και ισχύουν. 

11. Τις διατάξεις των άρθρων 19, 20, 21 και 23 του 
ν. 4052/2012 (ΦΕΚ Α'41). 

12. Την υπ’ αριθμ. ΔΥΓ3α/οικ.82161/24.8.2012 κοινή 
υπουργική απόφαση (ΦΕΚ Β'2374) «εναρμόνιση της 


ελληνικής νομοθεσίας προς την αντίστοιχη κοινοτι¬ 
κή στον τομέα της παραγωγής και της κυκλοφορίας 
φαρμάκων που προορίζονται για ανθρώπινη χρήση, σε 
συμμόρφωση με την υπ’ αριθμ. 2001/83/ΕΚ Οδηγία «περί 
κοινοτικού κώδικα για τα φάρμακα που προορίζονται 
για ανθρώπινη χρήση» (Ι_ 311/28.11.2001), όπως ισχύει και 
όπως τροποποιήθηκε με την Οδηγία 2010/84/ΕΕ, όσον 
αφορά τη φαρμακοεπαγρύπνηση (1-348/31.12.2010)» και 
ιδίως του άρθρου 10 αυτής. 

13. Την υπ’ αριθμ. ΔΥΓ3(α)/ οικ. 86767/10.9.2012 υπουρ¬ 
γική απόφαση «Ανάκληση απόφασης εφαρμογής αρ¬ 
μοδιοτήτων τιμολόγησης φαρμάκων στον Ε.Ο.Φ.» (ΦΕΚ 
Β' 2462). 

14. Την υπ’ αριθμ. οικ. 94274/28.9.2012 υπουργική από¬ 
φαση «Εφαρμογή του άρθρου 16 του ν. 4052/2012» (ΦΕΚ 
Β' 2675). 

15. Την υπ’ αριθμ. Υ47/3-07-12 απόφαση Πρωθυπουργού 
(ΦΕΚ Β' 2105) «Ανάθεση αρμοδιοτήτων στον Αναπληρω¬ 
τή Υπουργό Υγείας Μάριο Σαλμά», όπως τροποποιήθηκε 
με την υπ’ αριθμ. ΔΥ1α/οικ.78084/25.07.2012 απόφαση 
(ΦΕΚ Β' 2339). 

16. Την υπ’ αριθμ. 89/105/ΕΟΚ Οδηγία του Συμβουλίου 
(της 21ης Δεκεμβρίου 1988) σχετικά με τη διαφάνεια των 
μέτρων που ρυθμίζουν τον καθορισμό των τιμών των 
φαρμάκων για ανθρώπινη χρήση. 

17. Την υπ’ αριθμ. ΔΥΓ3(α)/οικ.97018/8-10-2012 απόφαση 
του Αναπληρωτή Υπουργού Υγείας (ΦΕΚ Β' 2719), όπως 
τροποποιήθηκε με την υπ’ αριθμ. ΔΥΓ3(α)οικ.100500/ 
16-10-2012 (ΦΕΚ Β' 2793) και την υπ’ αριθμ. οικ.101933/ 
19-10-2012 απόφαση (ΦΕΚ Β' 2825). 

18. Το γεγονός ότι από την παρούσα δεν προκύπτει 
δαπάνη εις βάρος του Κρατικού Προϋπολογισμού, απο¬ 
φασίζουμε: 

Άρθρο 1 
Ορισμοί 

1. Ανώτατη Χονδρική τιμή των φαρμάκων είναι η τιμή 
πώλησης προς τα φαρμακεία. Στην τιμή αυτή περιλαμ¬ 
βάνεται το ποσοστό μικτού κέρδους του φαρμακέμπο¬ 
ρου το οποίο υπολογίζεται ως ποσοστό επί της καθα¬ 
ρής τιμής παραγωγού ή εισαγωγέα. 

2. Ανώτατη Λιανική τιμή των φαρμάκων είναι η τιμή 
που διατίθενται τα φάρμακα στο κοινό από τα φαρμα¬ 
κεία και καθορίζεται από την χονδρική τιμή, προσθέτο¬ 
ντας το νόμιμο κέρδος του φαρμακείου και τον Φόρο 
Προστιθέμενης Αξίας (ΦΠΑ). Οι ανώτατες λιανικές τιμές 
είναι ενιαίες σε όλη τη χώρα, με εξαίρεση τις περιοχές 
που ισχύει μειωμένος συντελεστής ΦΠΑ. 

3. Καθαρή τιμή παραγωγού ή εισαγωγέα (θχ ΐαοίοιγ) 
είναι η τιμή πώλησης από τους εισαγωγείς, παρασκευ¬ 
αστές, συσκευαστές προς τους φαρμακέμπορους. Η 
καθαρή τιμή καθορίζεται με βάση την χονδρική τιμή 
μειωμένη α) για τα μη συνταγογραφούμενα φάρμακα 
(ΜΗΣΥΦΑ) κατά 7,24%, β) για τα συνταγογραφούμενα 
φάρμακα τα οποία δεν αποζημιώνονται από τους ΦΚΑ 
κατά 5,12% και γ) για τα αποζημιούμενα φάρμακα από 
τους ΦΚΑ κατά 4,67%. 

4. Ανώτατη νοσοκομειακή τιμή των φαρμάκων είναι 
η τιμή πώλησης από τους εισαγωγείς, παρασκευαστές, 
συσκευαστές προς το Δημόσιο, τα Δημόσια νοσοκο¬ 
μεία, τις Μονάδες Κοινωνικής Φροντίδας, φαρμακεία 
Ε.Ο.Π.Υ.Υ. και τα νομικά πρόσωπα δημοσίου δικαίου της 
παρ. 1 του άρθρου 37 του ν. 3918/2011, τα φαρμακεία 

των ιδιωτικών κλινικών άνω των 60 κλινών και προς τα 
φαρμακεία και φαρμακαποθήκες των φαρμάκων της 
παρ. 2 του άρθρου 12 του ν. 3816/2010. Η ανώτατη νο¬ 
σοκομειακή τιμή καθορίζεται με βάση τη χονδρική τιμή 
μειωμένη κατά 13%. 

5. Ειδικά για τα φάρμακα της παραγράφου 2 του άρ¬ 
θρου 12 του ν. 3816/2010 εφαρμόζεται ειδικός τρόπος 
υπολογισμού και διαμόρφωσης της χονδρικής και λια¬ 
νικής τιμής ως εξής: α) επί της νοσοκομειακής τιμής του 
φαρμάκου προστίθεται 2% ως ποσοστό κέρδους του 
φαρμακέμπορου και διαμορφώνεται η Ειδική Χονδρική 
Τιμή. Επί της τιμής που προκύπτει προστίθεται το ποσό 
των 30,0 ευρώ ως κέρδος του ιδιωτικού φαρμακείου, 
για τη διαμόρφωση της λιανικής τιμής. Στην τελική τιμή 
προστίθεται ο ΦΠΑ. 

6. Ως «φάρμακο αναφοράς» νοείται ένα φάρμακο το 
οποίο εγκρίνεται δυνάμει του άρθρου 6 της υπ’ αριθμ. 
ΔΥΓ3α/οικ.82161/24.8.2012 κοινής υπουργικής απόφασης 
(ΦΕΚ 2374/Β724.8.2012), σύμφωνα με τις διατάξεις του 
άρθρου 8 αυτής. 

7. Ως «γενόσημο φάρμακο» νοείται ένα φάρμακο με 
την ίδια ποιοτική και ποσοτική σύνθεση σε δραστικές 
ουσίες, την ίδια φαρμακοτεχνική μορφή με το φάρμακο 
αναφοράς και του οποίου η βιοϊσοδυναμία με το φάρ¬ 
μακο αναφοράς έχει αποδειχθεί βάσει των κατάλληλων 
μελετών βιοδιαθεσιμότητας. Τα διάφορα άλατα, εστέ- 
ρες, αιθέρες, ισομερή, μείγματα ισομερών, σύμπλοκα 
ή παράγωγα μιας δραστικής ουσίας θεωρούνται ως 
μία και η αυτή δραστική ουσία, εκτός εάν οι ιδιότητές 
τους διαφέρουν σημαντικά από απόψεως ασφαλείας ή/ 
και αποτελεσματικότητας. Οι διάφορες φαρμακοτεχνι- 
κές μορφές που λαμβάνονται από το στόμα και είναι 
άμεσης απελευθέρωσης θεωρούνται ως μία και η αυτή 
φαρμακοτεχνική μορφή. 

8. Ο χαρακτηρισμός ενός φαρμάκου ως φαρμάκου 
αναφοράς ή γενόσημου φαρμάκου, αναγράφεται στην 
άδεια κυκλοφορίας του φαρμάκου 

Αρθρο 2 

Ποσοστά κέρδους 

1. Για τους φαρμακέμπορους το ποσοστό μικτού κέρ¬ 
δους καθορίζεται ως εξής: 

α) για τα μη συνταγογραφούμενα φάρμακα (ΜΗΣΥΦΑ) 
ως ποσοστό 7,8% επί της θχ ίαοΙΟΓγ τιμής. 

β) για τα συνταγογραφούμενα φάρμακα τα οποία δεν 
αποζημιώνονται από τους ΦΚΑ ως ποσοστό 5,4 % επί 
της θχ ίοοΙΟΓγ τιμής. 

γ) για τα αποζημιούμενα φάρμακα από τους ΦΚΑ ως 
ποσοστό 4,9% επί της θχ ίοοΙΟΓγ τιμής, και 

δ) για τα φάρμακα της παραγράφου 2 του άρθρου 12 
του ν. 3816/2010 ως ποσοστό 2% επί της νοσοκομεια¬ 
κής τιμής των φαρμάκων. Η διαμορφωθείσα αυτή τιμή 
ονομάζεται ειδική χονδρική τιμή. 

2. Γ ια τα φαρμακεία το ποσοστό μικτού κέρδους κα¬ 
θορίζεται ως εξής: 

α) για τα μη συνταγογραφούμενα φάρμακα (ΜΗΣΥΦΑ) 
ως ποσοστό 35 % επί της χονδρικής τιμής. 

β) για τα συνταγογραφούμενα φάρμακα τα οποία δεν 
αποζημιώνονται από τους ΦΚΑ ως ποσοστό 35% επί 
της χονδρικής τιμής. 

γ) για τα αποζημιούμενα φάρμακα από τους ΦΚΑ και 
με Χονδρική Τιμή μέχρι 200€, ως ποσοστό 32,4% επί 
της χονδρικής τιμής, και 


δ) για τα αποζημιούμενα φάρμακα με Χονδρική Τιμή ή 
Ειδική Χονδρική Τιμή ανώτερη των 200,00 € το κέρδος 
των ιδιωτικών φαρμακείων ισούται με το πάγιο ποσό 
των 30,00€. 

ε) για τα αποζημιούμενα φάρμακα που περιλαμβά¬ 
νονται στον κατάλογο της παρ.2 του άρθρου 12 του 
ν. 3816/10 και έχουν Ειδική Χονδρική Τιμή μέχρι 200,00€ 
το ποσοστό κέρδους του ιδιωτικού φαρμακείου καθορί¬ 
ζεται σε 16% επί της Ειδικής Χονδρικής Τιμής. 

Αρθρο 3 

Εκπτώσεις-Πιστώσεις 

1. Οι παρασκευαστές, συσκευαστές και εισαγωγείς 
μπορούν να παρέχουν πρόσθετη έκπτωση επί της νοσο¬ 
κομειακής τιμής χωρίς περιορισμό μόνο στο Δημόσιο, τα 
Κρατικά νοσοκομεία, τις Μονάδες Κοινωνικής Φροντίδας 
που αναφέρονται στο άρθρο 37 του ν. 3918/2011 και στα 
φαρμακεία του ΕΟΠΥΥ, με την προϋπόθεση αναγραφής 
στο τιμολόγιο πώλησης. 

2. Οι παρασκευαστές, συσκευαστές και εισαγωγείς 
μπορούν να παρέχουν έκπτωση επί της χονδρικής τι¬ 
μής χωρίς περιορισμό για τα μη συνταγογραφούμενα 
φάρμακα, καθώς και για τα φάρμακα της παραγράφου 
2 του άρθρου 12 του ν. 3816/2010. Γ ια όλα τα υπόλοιπα 
φάρμακα οι παρασκευαστές, συσκευαστές και εισα¬ 
γωγείς δύνανται να παρέχουν έκπτωση μέχρι 5% προς 
τους φαρμακέμπορους, τα φαρμακεία και τους συνεται¬ 
ρισμούς, με την προϋπόθεση της αναγραφής του ποσού 
της έκπτωσης στο τιμολόγιο πώλησης. 

3. Οι παρασκευαστές, συσκευαστές και εισαγωγείς 
οφείλουν να παρέχουν στα φαρμακεία, φαρμακέμπο¬ 
ρους και συνεταιρισμούς πίστωση, με την προϋπόθεση 
αναγραφής της στο τιμολόγιο πώλησης. Η παρεχόμενη 
πίστωση θα έχει διάρκεια τουλάχιστον δύο μηνών. 

4. Η δυνατότητα των ίδιων ποσοστών έκπτωσης και 
του χρόνου της πίστωσης ισχύει και για τις φαρμακα¬ 
ποθήκες προς τα φαρμακεία με την προϋπόθεση ανα¬ 
γραφής στο τιμολόγιο πώλησης. 

5. Στα φαρμακεία των ιδιωτικών κλινικών άνω των 60 
κλινών, η προαναφερόμενη στην παράγραφο 1 πρόσθετη 
έκπτωση παρέχεται επί της νοσοκομειακής τιμής. Προ¬ 
ϋπόθεση είναι η αναγραφή των παραπάνω πρόσθετων 
εκπτώσεων στο τιμολόγιο πώλησης. 

6. Η διαπίστωση της υπέρβασης του ορίου των εκ¬ 
πτώσεων ή η μη τήρηση των προϋποθέσεων της πα¬ 
ραγράφου 2 του άρθρου αυτού, από τα κατατεθέντα 
στο Ε.Ο.Φ. τιμολόγια πώλησης των εταιρειών έχει ως 
συνέπεια εκτός από τις κυρώσεις που προβλέπονται 
στον Αγορανομικό Κώδικα, την άμεση μείωση της τι¬ 
μής του φαρμάκου σε ποσοστό ανάλογο της επί πλέον 
έκπτωσης που χορηγείται. 

Αρθρο 4 

Τιμολόγηση φαρμάκων αναφοράς 

1. Για τον καθορισμό των τιμών των φαρμάκων αναφο¬ 
ράς, διεξάγεται από το αρμόδιο τμήμα του ΕΟΦ, έρευ¬ 
να στα κράτη μέλη της Ε.Ε. στα οποία υφίστανται και 
ανακοινώνονται στοιχεία από τις αρμόδιες αρχές, σε 
φορείς των χωρών αυτών ή σε επίσημους και έγκριτους 
Ευρωπαϊκούς φορείς. Η πρόσβαση στις εν λόγω πηγές 
συλλογής στοιχείων γίνεται μέσω εξειδικευμένων ηλε¬ 
κτρονικών ιστοτόπων των επίσημων πηγών κάθε κρά¬ 
τους μέλους της Ε.Ε ή/και μέσω επίσημων και έγκριτων 

φορέων όπως το ΕυΒΙΡΟ και το ΟΒΙΘ και το αρμόδιο 
τμήμα του ΕΟΦ οφείλει να ανακοινώνει κάθε φορά τις 
πηγές αυτές. Στην έρευνα αναζητείται κάθε διαθέσιμη 
τιμή (θχ ίαοίΟΓγ, χονδρική, λιανική, νοσοκομειακή, ασφαλι¬ 
στική, κ.λ.π.). Η μετατροπή τιμών από λιανική ή χονδρική 
σε θχ ίαοΙΟΓν γίνεται με μεθοδολογία και συντελεστές 
που ανακοινώνονται από το αρμόδιο τμήμα του ΕΟΦ, 
όπως και κάθε άλλη χρήσιμη πληροφορία και στοιχείο 
που χρησιμοποιήθηκε στον προσδιορισμό των τιμών. 

2. Απαραίτητα στοιχεία για τον καθορισμό της τιμής 
των φαρμάκων είναι: α) το όνομα του φαρμάκου, β) η 
δραστική ουσία, γ) η περιεκτικότητα σε δραστική ουσία, 
δ) η φαρμακοτεχνική μορφή, ε) η συσκευασία, στ) η κα- 
τηγοριοποίηση κατά ΑΤΟ, ζ) ο υπεύθυνος κυκλοφορίας, 
οι τιμές (χονδρική ή/και λιανική ή/και νοσοκομειακή ή/ 
και θχ ίαοΙοΓγ) και η ημερομηνία λήξης της δεκαετούς ή 
κατά περίπτωση ενδεκαετούς προστασίας που προβλέ- 
πεται στο άρθρο 10 παρ. 1 εδ. β' της υπ’ αριθμ. ΔΥΓ3α/ 
οικ.82161/24.8.2012 κοινής υπουργικής απόφασης (ΦΕΚ 
Β' 2374) και εξαετούς για τα φάρμακα των οποίων η 
άδεια κυκλοφορίας εκδόθηκε την προ της ενάρξεως 
ισχύος της υπ’ αριθμ. ΔΥΓ3α/83567/2005 κοινής υπουρ¬ 
γικής απόφασης (ΦΕΚ Β' 59) σύμφωνα με το άρθρο 150 
αυτής. Για τον καθορισμό της τιμής είναι απαραίτητο 
το φάρμακο να έχει λάβει τιμή και άδεια κυκλοφορίας 
σε τρία τουλάχιστον κράτη της Ε.Ε. 

3. Οι τιμές των φαρμάκων αναφοράς που βρίσκονται 
υπό καθεστώς προστασίας των δεδομένων τους, σύμ¬ 
φωνα με τη φαρμακευτική νομοθεσία, προκύπτουν από 
το μέσο όρο των τριών χαμηλότερων αντίστοιχων τιμών 
των φαρμάκων στα κράτη-μέλη της Ε.Ε. 

4. Επικουρικά λαμβάνονται υπ’ όψιν και τα στοιχεία 
που προέρχονται από τις φαρμακευτικές εταιρείες και 
που δηλώνονται στα Φύλλα Έρευνας Στοιχείων και Τι¬ 
μών. Δεν θεωρούνται ως δικαιολογητικά τα τιμολόγια 
πωλήσεων. Το Φύλλο'Ερευνας Στοιχείων και Τιμών Φαρ¬ 
μάκων διαμορφώνεται αρμοδίως σε ηλεκτρονική φόρμα 
και παραδίδεται σε όλες τις φαρμακευτικές εταιρείες. 
Συμπληρώνεται και υπογράφεται από τον υπεύθυνο κυ¬ 
κλοφορίας κάθε φαρμάκου και ενέχει θέση υπεύθυνης 
δήλωσης, βάση του νόμου 1599/86. Στο Δελτίο περι¬ 
λαμβάνονται οπωσδήποτε: α) Τα κράτη της Ε.Ε. στα 
οποία κυκλοφορεί το φάρμακο, β) η ονομασία (ίδια ή 
διαφορετική από της Ελλάδας), η δραστική ουσία, όλες 
οι μορφές, συσκευασίες, οι περιεκτικότητες και οι τιμές 
για κάθε είδος, η κατηγοριοποίηση σύμφωνα με το ΑΤΟ, 
ο κωδικός ΕΟΦ, και η ημερομηνία έναρξης και λήξης της 
ισχύος του πρώτου Εθνικού ή Ευρωπαϊκού διπλώματος 
ευρεσιτεχνίας της δραστικής ουσίας του φαρμάκου. Η 
συμπλήρωση του Φύλλου γίνεται δύο φορές το χρόνο. 
Οι συγκεκριμένοι χρόνοι κατάθεσης καθορίζονται από 
το αρμόδιο τμήμα του ΕΟΦ. Τα εν λόγω φύλλα έρευ¬ 
νας που κατατίθενται αποκλειστικά στο αρμόδιο τμήμα, 
μπορούν να διαβιβάζονται από την αρμόδια υπηρεσία 
ή από τις εταιρείες για περαιτέρω επεξεργασία στην 
Η,ΔΙ.Κ.Α., η οποία για το σκοπό αυτό διαθέτει σχετικό 
πρόγραμμα. Μετά από γνωμοδότηση της Επιτροπής 
Τιμών δύναται να μην εκδοθούν τιμές για όσα φάρμακα 
δεν έχουν υποβληθεί τα άνω στοιχεία. 

5. Το αρμόδιο τμήμα ελέγχει την ακρίβεια των στοι¬ 
χείων του Φύλλου με διασταύρωση από το Μητρώο του 
ΕΟΦ, ο οποίος οφείλει να τηρεί και να επικαιροποιεί το 
μητρώο του, λαμβάνοντας οποιαδήποτε χρήσιμη πληρο¬ 


φορία από κάθε επίσημη διαθέσιμη πηγή, καθώς και από 
άλλες πηγές κρατών μελών της Ευρωπαϊκής Ένωσης, 
επίσημων ή έγκριτων φορέων και δικτύων. 

6. Όποιες επιχειρήσεις αποκρύπτουν ή για οποιοδήπο- 
τε λόγο δεν παράσχουν ή παρέχουν ανακριβή ή αναληθή 
στοιχεία και πληροφορίες και αυτά διαπιστωθούν, μετά 
από γνώμη της Επιτροπής Τιμών Φαρμάκων επιβάλλεται 
πρόστιμο με απόφαση του Υπουργού Υγείας σύμφωνα 
με τα οριζόμενα στο άρθρο 69 του ν. 3984/2011, από την 
αρμόδια υπηρεσία. 

7. Η κατάθεση αιτήσεων, φύλλων, ερωτημάτων, στοι¬ 
χείων καθώς και κάθε άλλη επικοινωνία των φαρμα¬ 
κευτικών εταιρειών με το Τμήμα Τιμών Φαρμάκων του 
ΕΟΦ γίνεται και μέσω της ηλεκτρονικής διεύθυνσης 
ρΠΟΘ.Ιί5ΐ@ΘΟΐ.9Γ. 

8. Δεν θα εκδίδονται τιμές για φάρμακα που παρότι 
είναι εγκεκριμένα δεν έχουν πωλήσεις στην διάρκεια 
των τριών τελευταίων ετών από την έκδοση του κατα¬ 
λόγου ή δεν έχουν πωλήσεις για τρία συνεχή έτη μετά 
την έκδοση της άδειας κυκλοφορίας τους, ανεξάρτητα 
από τον εάν δεν έχει ανακληθεί η άδεια με διαπιστω- 
τική πράξη του ΕΟΦ. Για τα φάρμακα αυτά δύναται να 
εκδοθεί συμπληρωματικό δελτίο τιμών μετά από αίτηση 
των επιχειρήσεων. 

9. Μετά από αίτηση η οποία υποβάλλεται στην αρμό¬ 
δια υπηρεσία ο κάτοχος αδείας κυκλοφορίας δύναται 
να αιτηθεί χαμηλότερη τιμή, χωρίς κανένα περιορισμό, η 
οποία εγκρίνεται άμεσα σε συμπληρωματικό/διορθωτικό 
δελτίο τιμών. 

Άρθρο 5 

Τιμολόγηση φαρμάκων αναφοράς μετά τη λήξη της 
προβλεπόμενης στο άρθρο 10 παρ. 1 εδ. β' της υπ’ αριθμ. 
ΔΥΓ3α/οικ.82161/24.8.2012 κοινής υπουργικής απόφασης 
(ΦΕΚ 2374/Β'/24.8.2012) περιόδου προστασίας 

1. Οι χονδρικές τιμές των φαρμάκων αναφοράς μετά 
την πιστοποίηση με κάθε πρόσφορο τρόπο της λήξης της 
προβλεπόμενης δεκαετούς ή ενδεχομένως ενδεκαετούς 
περιόδου προστασίας που προβλέπεται από τη διάταξη 
του άρθρου 10 παρ. 1 εδ. β' της υπ’ αριθμ. ΔΥΓ3α/οικ.82161/ 
24.8.2012 κοινής υπουργικής απόφασης (ΦΕΚ Β' 2374) και 
αντίστοιχα της εξαετούς περιόδου προστασίας για όσα 
έλαβαν άδεια κυκλοφορίας προ της έναρξης ισχύος της 
υπ’ αριθμ. ΔΥΓ3α/83657/2005 κοινής υπουργικής απόφα¬ 
σης (ΦΕΚ Β' 59), μειώνονται σε ποσοστό 50%, χωρίς 
αίτηση του κατόχου άδειας κυκλοφορίας. 

2. Οι φαρμακευτικές εταιρείες υποχρεούνται να περι¬ 
λαμβάνουν στο Φύλλο'Ερευνας και στοιχεία που αφο¬ 
ρούν τα συγκεκριμένα φάρμακα και ειδικότερα τον 
πλήρη κωδικό ΕΟΦ του σκευάσματος, την ημερομηνία 
έναρξης και λήξης της ισχύος του πρώτου Εθνικού ή 
Ευρωπαϊκού διπλώματος ευρεσιτεχνίας της δραστικής 
ουσίας του φαρμάκου, καθώς και την αιτούμενη τιμή. Σε 
διαφορετική περίπτωση επιβάλλεται, με απόφαση του 
Υπουργού Υγείας, πρόστιμο σύμφωνα με τις διατάξεις 
του ν. 3557/2007 και του άρθρου 69 του ν. 3984/2011. 
Μετά από γνωμοδότηση της Επιτροπής Τιμών δύναται 
να μην εκδοθούν τιμές για όσα φάρμακα δεν έχουν 
υποβληθεί τα άνω στοιχεία. 

3. Οι τιμές των φαρμάκων εκτός προστασίας (όπως 
αυτή ορίζεται ανωτέρω στην παράγραφο 1 του παρό¬ 
ντος άρθρου) οι οποίες στο τελευταίο δελτίο τιμών 
μειώθηκαν στο 50% της τελευταίας λιανικής τιμής υπό 

καθεστώς προστασίας υπόκεινται σε περαιτέρω μείωση 
5% για τα φάρμακα του παρόντος άρθρου που στο 
ισχύον δελτίο τιμών έχουν λάβει λιανική τιμή από 5 έως 
10 ευρώ, ενώ για όσα έχουν λάβει λιανική τιμή από 10 
ευρώ και πάνω η μείωση επί της λιανικής είναι 10%. Η 
περαιτέρω αυτή μείωση της παρούσας παραγράφου δεν 
εφαρμόζεται στα μη συνταγογραφούμενα φάρμακα. Για 
τα φάρμακα που έληξε η περίοδος προστασίας αλλά 
για τα οποία δεν κυκλοφορούν γενόσημα προϊόντα ο 
ΕΟΦ δύναται να προτείνει κατόπιν και της σύμφωνης 
γνώμης της επιτροπής τιμών η τιμή του φαρμάκου να 
προκύπτει από το μέσο όρο των τριών χαμηλότερων 
αντίστοιχων τιμών του φαρμακευτικού προϊόντος στα 
κράτη-μέλη της Ευρωπαϊκής Ένωσης (Ε.Ε.), στα οποία 
υφίστανται και ανακοινώνονται επίσημα στοιχεία. 

4. Δύναται να υπάρξουν μετά από εισήγηση του ΕΟΦ 
και σύμφωνη γνώμη της Επιτροπής Τιμών πλαφόν στις 
μειώσεις τιμών φθηνών ή άλλων ειδικών περιπτώσεων 
φαρμάκων για λόγους προστασίας και διατήρησης τους 
στην αγορά. 

5. Μετά από αίτηση η οποία υποβάλλεται στην αρμό¬ 
δια υπηρεσία ο κάτοχος αδείας κυκλοφορίας δύναται 
να αιτηθεί χαμηλότερη τιμή, χωρίς κανένα περιορισμό, η 
οποία εγκρίνεται άμεσα σε συμπληρωματικό/διορθωτικό 
δελτίο τιμών. 

Άρθρο 6 

Γενόσημα Φάρμακα 

1. Οι τιμές πώλησης των γενοσήμων φαρμάκων, οι 
οποίες μειώθηκαν στο ισχύον δελτίο τιμών στο 40% 
της τελευταίας τιμής του φαρμάκου αναφοράς υπό κα¬ 
θεστώς προστασίας της δραστικής ουσίας, μειώνονται 
περαιτέρω επί της λιανικής τιμής κατά 5% για όσα 
φάρμακα έχουν λάβει λιανική τιμή στο ισχύον δελτίο 
τιμών από 5 έως 10 ευρώ και κατά 10% για όσα έχουν 
λάβει λιανική τιμή στο ισχύον δελτίο τιμών από 10 ευρώ 
και άνω. Της περαιτέρω αυτής απομείωσης εξαιρούνται 
τα μη συνταγογραφούμενα φάρμακα. 

2. Τα γενόσημα προϊόντα δεν δύνανται να λάβουν 
τιμή μεγαλύτερη του 80% της τιμής που λαμβάνουν τα 
προϊόντα αναφοράς μετά τη λήξη της περιόδου προ¬ 
στασίας των. 

3. Στην περίπτωση που το Φάρμακο Αναφοράς έχει δια¬ 
φορετική συσκευασία ή περιεκτικότητα, γίνεται αναγωγή 
της συσκευασίας ή περιεκτικότητας του σύμφωνα με τις 
διατάξεις του άρθρου 12 της απόφασης αυτής. Ανάλογη 
αναγωγή γίνεται και στην περίπτωση που το πρωτότυπο 
έχει τιμή σε άλλη μορφή ή άλλη περιεκτικότητα. Στην 
περίπτωση αυτή εξετάζονται και τα λοιπά στοιχεία κό¬ 
στους. Εάν γενόσημο φάρμακο, αντιστοιχίζεται σε φάρ¬ 
μακο αναφοράς που δεν κυκλοφορεί στη χώρα, η τιμή 
του προσδιορίζεται με βάση τις διατάξεις των άρθρων 
5, 6 και 7 της απόφασης αυτής, μετά από εισήγηση τους 
αρμόδιου τμήματος και γνώμη της Επιτροπής Τ ιμών. 

4. Στα παρεντερικά διαλύματα (οροί) καθορίζονται ενι¬ 
αίες τιμές με βάση τις δραστικές ουσίες, τις περιεκτικό¬ 
τητες, τις συσκευασίες και τα λοιπά στοιχεία κόστους. 

5. Μετά από αίτηση η οποία υποβάλλεται στην αρμό¬ 
δια υπηρεσία ο κάτοχος άδειας κυκλοφορίας δύναται 
να αιτηθεί χαμηλότερη τιμή, χωρίς κανένα περιορισμό, η 
οποία εγκρίνεται άμεσα σε συμπληρωματικό/διορθωτικό 
δελτίο τιμών. 


Αρθρο 7 

Φαρμακευτικά προϊόντα 
παραγόμενα στην Ελλάδα 

1. Για φάρμακα που έχουν εγκριθεί και τιμολογούνται 
για την εγχώρια φαρμακευτική αγορά και δεν κυκλοφο¬ 
ρούν σε άλλες χώρες τις Ε.Ε., η τιμή τους θα καθορίζε¬ 
ται βάσει κοστολογίου στο οποίο περιλαμβάνονται οι 
δαπάνες παραγωγής και συσκευασίας για κάθε μορφή 
και συσκευασία, οι δαπάνες Διοίκησης - Διάθεσης - Δι¬ 
άδοσης καθοριζόμενες από αντίστοιχους επικαιροποι- 
ημένους ανά διετία πίνακες, οι οποίοι υπολογίζονται με 
βάση τα αντίστοιχα μέσα έξοδα του κλάδου. 

2. Δεν θεωρούνται στοιχεία κόστους: α) τόκοι υπερη¬ 
μερίας, β) φόροι προσωπικοί (φόροι εισοδήματος κ.λπ.), 
γ) έξοδα για παραβάσεις διατάξεων που ισχύουν, δ) 
τιμές δραστικών από οποιονδήποτε προμηθευτή υψη¬ 
λότερες της τιμής πώλησης του ερευνητικού οίκου, ε) 
Προμήθειες τρίτων και λοιπά έξοδα που δεν συσχετίζο¬ 
νται με την παραγωγή και διάθεση των φαρμακευτικών 
προϊόντων. 

3. Για εκείνα τα φάρμακα για τα οποία έχει ανα¬ 
πτυχθεί έρευνα δραστικής ουσίας ή φαρμακοτεχνικής 
μορφής ελληνικής κατοχυρωμένης ευρεσιτεχνίας και 
για τα οποία υφίστανται κλινικές φαρμακοκινητικές 
μελέτες και άδεια κυκλοφορίας του ΕΟΦ, στη διαμόρ¬ 
φωση του κοστολογίου θα λαμβάνεται επί πλέον υπ’ 
όψιν και η αξία νέων επενδύσεων, το κόστος έρευνας 
και ανάπτυξης της δραστικής ουσίας ή φαρμακοτεχνι¬ 
κής μορφής καθώς και η αποτίμηση της τεχνογνωσίας. 
Εξαιρούνται οι περιπτώσεις παρεμφερών φαρμακοτε¬ 
χνιών μορφών. 

4. Το ανώτατο ποσοστό καθαρού κέρδους ορίζε¬ 
ται σε 8,5% και υπολογίζεται στο συνολικό κόστος 
εκτός αποσβέσεων, τόκων και κέρδους υπέρ τρίτων 
για φασόν. 

Αρθρο 8 

Διαδικαστικά θέματα καθορισμού τιμών 

1. Με βάση τα στοιχεία του άρθρου 4, το αρμόδιο 
τμήμα του ΕΟΦ προβαίνει σε αντιστοίχηση των τιμών 
των φαρμάκων για τα οποία λαμβάνονται υπ’ όψιν σω- 
ρευτικά τα κριτήρια των παραγράφων 2 και 3, όπου 
αυτό είναι δυνατόν. 

2. Για τη μετατροπή τιμών των φαρμάκων από άλλα 
νομίσματα σε Ευρώ, το Τ μήμα Τ ιμών Φαρμάκων χρησι¬ 
μοποιεί τις επίσημες συναλλαγματικές ισοτιμίες από τα 
στοιχεία που ανακοινώνει η Τράπεζα της Ελλάδος (ΤτΕ) 
την πρώτη εργάσιμη ημέρα του διμήνου που προηγείται 
του σχετικού Δελτίου Τιμών. 

3. Σε εξαιρετικές και πολύ ειδικές περιπτώσεις κατόπιν 
τεκμηριωμένης και εμπεριστατωμένης εισήγησης του 
αρμόδιου τμήματος του ΕΟΦ και σύμφωνης γνώμης της 
Επιτροπής Τ ιμών, δύναται να εισάγονται ειδικά κριτήρια 
απόδοσης τιμών. 

4. Τα δελτία τιμών φαρμάκων επισυνάπτονται στην 
υπουργική απόφαση έκδοσης Δελτίου τιμών και αναρ- 
τώνται στην Ιστοσελίδα του Υπουργείου Υγείας, μετά 
από την εισήγηση του αρμόδιου τμήματος και τη γνώμη 
μετά τον έλεγχο των τιμών από την Επιτροπή Τιμών 
Φαρμάκων. Οι τιμές δύναται να επικαιροποιούνται μέχρι 
τέσσερις φορές τον χρόνο. Κατά την πρώτη εφαρμο¬ 
γή της παρούσας απόφασης δε δύναται να υπάρξουν 

αυξήσεις σε σχέση με το προηγούμενο δελτίο τιμών, 
παρά μόνο εφόσον υπάρξει αιτιολογημένη και τεκ¬ 
μηριωμένη εισήγηση από το αρμόδιο τμήμα του ΕΟΦ 

Άρθρο 9 

Υποχρεώσεις φαρμακευτικών επιχειρήσεων 

1. Μετά τη λήξη κάθε διαχειριστικής περιόδου οι φαρ¬ 
μακευτικές επιχειρήσεις υποχρεούνται να υποβάλλουν 
στο αρμόδιο Τμήμα τα εξής: 

1.1. Σε προθεσμία ενός μηνός, τις πωλήσεις κατά πο¬ 
σότητα και αξία για την εν λόγω διαχειριστική περίοδο. 

1.2. Σε προθεσμία τεσσάρων μηνών, τον ισολογισμό και 
τις καταστάσεις δαπανών (αναλυτικά και συγκεντρωτικά). 

Η υποβολή των ανωτέρων στοιχείων αποτελεί απα¬ 
ραίτητη προϋπόθεση για την εξέταση οποιοσδήποτε 
αιτήματος έγκρισης ή και επανεξέτασης τιμής. 

2. Κοστολογικός έλεγχος ή έλεγχος επί μέρους στοι¬ 
χείων των επιχειρήσεων διενεργείται, εφόσον απαιτη¬ 
θεί, ανεξάρτητα από το φορολογικό ή άλλο έλεγχο, 
από υπαλλήλους του Υπουργείου Υγείας στην έδρα 
της επιχείρησης, η οποία υποχρεούται να θέσει στη 
διάθεση τους όλα τα βιβλία και στοιχεία που τηρεί. Η 
αρμόδια Υπηρεσία, εφόσον κρίνει αναγκαίο, μπορεί να 
χρησιμοποιεί στοιχεία συναφών επιχειρήσεων και άλλα 
στοιχεία που έχει στη διάθεσή της. 

3. Οι επιχειρήσεις που παράγουν ή εισάγουν και άλλα 
είδη, εκτός των φαρμάκων, πρέπει να τηρούν χωρι¬ 
στούς λογαριασμούς για τον κλάδο φαρμάκων. Την ίδια 
υποχρέωση έχουν και οι επιχειρήσεις που παράγουν ή 
συσκευάζουν φάρμακα για λογαριασμό τρίτων (ΦΑΣΟΝ), 
σε ότι αφορά τα φάρμακα αυτά. 

4. Οι φαρμακοβιομηχανίες υποχρεούνται να τηρούν 
βιβλίο για τα φάρμακα που παράγουν ή συσκευάζουν. 
Στο βιβλίο αυτό θα καταχωρούνται, για κάθε μορφή 
φαρμάκου αναλυτικά και κατά παρτίδα, οι ποσότητες 
και αξίες των πρώτων και βοηθητικών υλών, των υλικών 
συσκευασίας που χρησιμοποιήθηκαν, καθώς και τα έξο¬ 
δα παραγωγής και συσκευασίας του φαρμάκου. Ακόμα 
θα καταχωρούνται οι ποσότητες που έχουν παραχθεί 
και η αξίας τους με βάση την εργοστασιακή τιμή πώλη¬ 
σης. Στο τέλος του έτους θα καταχωρούνται τα Γενικά 
Βιομηχανικά Έξοδα που αναλογούν για την παραγωγή 
του φαρμάκου. Το βιβλίο κόστους θα θεωρείται, πριν 
χρησιμοποιηθεί, από την αρμόδια Υπηρεσία. Επιχειρή¬ 
σεις, που έχουν την υποχρέωση να τηρούν τα στοιχεία 
αυτά σε βιβλίο ή καρτέλες από τον Κώδικα Φορολογι¬ 
κών Στοιχείων ή άλλο νόμο, απαλλάσσονται από την 
υποχρέωση για τήρηση βιβλίων κόστους. 

4. Οι φαρμακοβιομηχανίες, αντιπρόσωποι-εισαγω- 
γείς, φαρμακέμποροι και φαρμακοποιοί υποχρεούνται 
να παρέχουν στην αρμόδια Υπηρεσία κάθε σχετική με 
τα φάρμακα πληροφορία που τους ζητείται, σύμφωνα 
με τις διατάξεις του άρθρου 30 του ν. δ. 136/1946 (περί 
Αγορανομικού Κώδικα). 

5. Οι φαρμακευτικές οφείλουν να διαθέτουν αποθέμα¬ 
τα φαρμάκων τριών (3) μηνών ανά κωδικό σε σχέση με 
τις πωλήσεις του αμέσως προηγούμενου έτους. 

Αρθρο 10 

Υποβολή Δικαιολογητικών και 
Προθεσμίες Καθορισμού τιμών 

1. Για τον καθορισμό της τιμής των φαρμάκων για τα 
οποία έχει εκδοθεί άδεια κυκλοφορίας από τον Ε.Ο.Φ. 


ή τον Ευρωπαϊκό Οργανισμό Φαρμάκων (ΕΜΕΑ), δύνα- 
ται να αιτηθεί μεταβολή της τιμής τους για την οποία 
απαιτείται η υποβολή σχετικής αίτησης. Οι εν λόγω 
αιτήσεις, υποβάλλονται στην αρμόδια Υπηρεσία ή απο- 
στέλλονται ηλεκτρονικά στην ηλεκτρονική διεύθυνση 
ρΐΊαΘ-ϋ3ΐ@θθί.9Ι\ 

2. Γ ια όλα τα φάρμακα προέλευσης εξωτερικού (πα¬ 
ρασκευαζόμενα, συσκευαζόμενα, εισαγόμενα) πρέπει να 
υποβάλλεται στην αρμόδια Υπηρεσία βεβαίωση του οί¬ 
κου του εξωτερικού, θεωρημένη από τις αρμόδιες αρχές, 
στην οποία να αναγράφεται η τιμή εργοστασίου, η χον¬ 
δρική και λιανική στη χώρα προέλευσης του φαρμάκου. 

3. Σε περίπτωση αίτησης για καθορισμό τιμής νέου 
φαρμάκου, η αρμόδια Υπηρεσία εκδίδει σχετικό Δελτίο 
Τιμών μέσα σε 90 ημέρες από την υποβολή αίτησης. 
Αν τα στοιχεία που θα υποβληθούν με την αίτηση είναι 
ανεπαρκή, τότε η παραπάνω προθεσμία αρχίζει από την 
ημερομηνία που θα υποβληθούν από τον ενδιαφερόμε¬ 
νο όλα τα προβλεπόμενα στοιχεία. Εφόσον η τιμή που 
καθορίζεται διαφέρει σημαντικά από την αιτούμενη, η 
Υπηρεσία θα αιτιολογεί την τιμή που καθόρισε στον 
ενδιαφερόμενο, ο οποίος μπορεί να ζητήσει επανεξέ¬ 
ταση. Σε περίπτωση που με την αίτηση για καθορισμό 
τιμής νέου φαρμάκου δεν συνυποβάλλεται η σχετική 
άδεια κυκλοφορίας, η αίτηση τίθεται στο αρχείο. 

4. Σε περιπτώσεις εξαιρετικά μεγάλου αριθμού αι¬ 
τήσεων ή για ειδικούς λόγους, η προθεσμία μπορεί να 
παραταθεί για περισσότερες ημέρες. Σε περίπτωση αί¬ 
τησης για αύξηση τιμής ισχύουν όσα περιγράφονται στα 
άρθρα 4, 5, 6, 7 και 8 της απόφασης αυτής . Στην αίτησή 
του ο ενδιαφερόμενος πρέπει να αποδεικνύει τις μετα¬ 
βολές που έχουν επέλθει και δικαιολογούν την αύξηση 
που ζητάει. Σε περίπτωση μεγάλου αριθμού αιτήσεων η 
προθεσμία μπορεί να παραταθεί για 90 ημέρες. 

5. Ο κάτοχος άδειας κυκλοφορίας δύναται να ζητή¬ 
σει, με αίτησή του, διαγραφή φαρμακευτικού προϊό¬ 
ντος από το Δελτίο Τιμών Φαρμάκων, εφόσον προσκο¬ 
μίσει βεβαίωση ότι έχει ενημερώσει τον Ε.Ο.Φ. τρεις 
(3) μήνες νωρίτερα για τη διακοπή της κυκλοφορίας 
του. Στις περιπτώσεις αυτές λαμβάνονται υπ’ όψιν οι 
διατάξεις των άρθρων 5 και 6 της απόφασης αυτής. 

6. Για τον καθορισμό της τιμής των φαρμάκων για τα 
οποία έχει εκδοθεί άδεια παράλληλης εισαγωγής από τον 
Ε.Ο.Φ., ή για τη μεταβολή της τιμής τους, απαιτείται η υποβο¬ 
λή σχετικής αίτησης. Οι εν λόγω αιτήσεις υποβάλλονται στην 
αρμόδια υπηρεσία ή και αποστέλλονται ηλεκτρονικά στην 
ηλεκτρονική διεύθυνση ρποθ.Ιί3ί@8θί·9Γ. Επίσης υποβάλλεται 
Υπεύθυνη Δήλωση του ν. 1599/86 στην οποία αναφέρεται η 
τιμή αγοράς από τον προμηθευτή, με συνημμένο θεωρημένο 
τιμολόγιο πώλησης για την ποσότητα εισαγωγής. 

Αρθρο 11 

Γ ενικές Διατάξεις 

1. Οι τιμές των φαρμάκων καθορίζονται για τις συσκευ- 
ασίες που εγκρίνονται από τον ΕΟΦ και τον Ευρωπαϊκό 
Οργανισμό Φαρμάκων (ΕΜΕΑ). Οι μεγάλες (νοσοκομει¬ 
ακές) συσκευασίες δεν επιτρέπεται να πωλούνται τμη¬ 
ματικά από τα φαρμακεία. 

2. Φάρμακα των οποίων η άδεια κυκλοφορίας έχει την 
ένδειξη «ΑΠΟΚΛΕΙΣΤΙΚΑ ΓΙΑ ΝΟΣΟΚΟΜΕΙΑΚΗ ΧΡΗΣΗ», 
υποχρεούνται να αναγράφουν στην εξωτερική συσκευ- 
ασία και στην εσώκλειστη οδηγία καθαρά και μέσα σε 
ειδικό πλαίσιο την ένδειξη «ΜΟΝΟ ΓΙΑ ΝΟΣΟΚΟΜΕΙΑΚΗ 
ΧΡΗΣΗ». 

3. Στην εξωτερική συσκευασία των φαρμάκων πρέπει 
να αναγράφεται η λιανική τιμή πώλησης. 

4. Το κόστος μεταφοράς των φαρμάκων, μέχρι την 
έδρα των επαρχιακών φαρμακαποθηκών και φαρμα¬ 
κείων βαρύνει τις βιομηχανικές ή εισαγωγικές επιχει¬ 
ρήσεις. Το ίδιο κόστος βαρύνει τους φαρμακέμπορους, 
για πωλήσεις τους προς επαρχιακά φαρμακεία. Κατ’ 
εξαίρεση δεν βαρύνει τους φαρμακέμπορους το κόστος 
μεταφοράς για εκτέλεση παραγγελίας που η αξία της 
δεν υπερβαίνει τα 10 Ευρώ. 

5. Στην περίπτωση που οι αρμόδιες αρχές του κρά¬ 
τους μέλους επιβάλλουν καθήλωση των τιμών των φαρ¬ 
μάκων ή ορισμένων κατηγοριών φαρμάκων, εξετάζεται, 
τουλάχιστον μία φορά το χρόνο, αν οι μακροοικονομικές 
συνθήκες δικαιολογούν τη συνέχιση της καθήλωσης των 
τιμών χωρίς μεταβολή. 

6. Σε εξαιρετικές περιπτώσεις, ο κάτοχος άδειας κυ¬ 
κλοφορίας φαρμάκου μπορεί να ζητήσει παρέκκλιση 
από την καθήλωση των τιμών αν υπάρχουν ιδιαίτεροι 
λόγοι που να τη δικαιολογούν. Η αίτηση πρέπει να πε¬ 
ριλαμβάνει επαρκή περιγραφή των λόγων αυτών. Τα 
κράτη μέλη εξασφαλίζουν ότι λαμβάνεται αιτιολογημένη 
απόφαση για κάθε τέτοια αίτηση και ανακοινώνεται 
στον αιτούντα εντός ενενήντα ημερών. 

7. Τα φαρμακευτικά σκευάσματα που παράγονται και 
συσκευάζονται στην Ελλάδα και προορίζονται για εξα¬ 
γωγή δεν ελέγχονται αγορανομικά. Οι ταινίες γνησιό¬ 
τητας των συσκευασιών που προορίζονται για εξαγωγή 
καταστρέφονται κατά τρόπο ανεξίτηλο και κατατίθενται 
στον ΕΟΦ. 

8. Οι παρασκευαστές, συσκευαστές και εισαγωγείς 
φαρμάκων υποχρεούνται για τις πωλήσεις τους, προς 
φαρμακαποθήκες και φαρμακεία, να παρακρατούν την 
εισφορά υπέρ του Πανελλήνιου Φαρμακευτικού Συλλό¬ 
γου (4 τοις χιλίοις επί της χονδρικής τιμής πωλήσεως). 
Η εισφορά υπέρ ΠΦΣ εισπράττεται και αποδίδεται σε 
αυτόν μέσω του ΤΣΑΥ. Οι φαρμακαποθήκες θα παρα¬ 
κρατούν αντίστοιχα την εισφορά από τους φαρμακο¬ 
ποιούς. Για εξαγωγές φαρμάκων από φαρμακαποθήκες, 
το ποσό της εισφοράς που αντιστοιχεί σε αυτές (και το 
οποίο έχει ήδη παρακρατηθεί από τις φαρμακευτικές 
επιχειρήσεις) θα επιστρέφεται στις φαρμακαποθήκες 
με την ίδια διαδικασία που επιστρέφονται οι λοιπές 
υπέρ τρίτων κρατήσεις σε ανάλογες περιπτώσεις. Το 
ποσοστό αυτό βαρύνει αποκλειστικά τους αγοραστές 
φαρμακοποιούς που διατηρούν σε λειτουργία φαρμα¬ 
κείο και εισπράττεται και αποδίδεται στον Πανελλήνιο 
Φαρμακευτικό Σύλλογο από τους ανωτέρω πωλητές 
εκδότες των τιμολογίων. 

9. Σε περιπτώσεις συνεκμετάλλευσης φαρμάκων (00 - 
ΜΑΠΚΕΤΙΝΘ) καθορίζεται ίδια τιμή. Στην περίπτωση που 
προκύπτουν διαφορετικές τιμές λαμβάνεται υπόψη η 
χαμηλότερη. 

Άρθρο 12 

Τιμές σε περιπτώσεις αλλαγής του παρασκευαστή ή 

συσκευαστή φαρμάκου ή σε περίπτωση αλλαγής ή 
προσθήκης νέας συσκευασίας φαρμάκου κλπ. 

1. Σε περίπτωση αλλαγής του παρασκευαστή ενός 
φαρμάκου ή του συσκευαστή ή και των δύο, λαμβάνε- 
ται, ως ανώτατο όριο, η τιμή που είχε πριν την αλλαγή. 

2. Σε περίπτωση αλλαγής ή προσθήκης νέας συσκευ¬ 
ασίας φαρμάκου ή περιεκτικότητας καθώς και σε περί¬ 


πτωση προσθήκης νέας παρεμφερούς μορφής (με την 
προϋπόθεση η νέα μορφή να αναφέρεται στην ίδια οδό 
χορήγησης) για τον καθορισμό της τιμής τους γίνεται 
συσχετισμός με τις τιμές που καθορίστηκαν σύμφωνα με 
τα προαναφερόμενα άρθρα της παρούσας. Όσον αφορά 
το συσχετισμό των τιμών των φαρμάκων που η τιμή τους 
καθορίστηκε σύμφωνα με το άρθρο 8 της παρούσας, 
λαμβάνονται υπόψη και συνυπολογίζονται τυχόν διαφο¬ 
ροποίηση κόστους συσκευασίας και βιομηχανοποίησης. 

3. Η μετατροπή των συσκευασιών και περιεκτικοτήτων 
θα γίνεται ως εξής: 

α) Από τη μικρή στη μεγάλη συσκευασία και περιε¬ 
κτικότητα η τιμή ανά μονάδα θα βαίνει μειούμενη, με 
ανώτατο όριο 12%, ως κατωτέρω: 


Αύξηση 

Συσκευασίας (%) 

Μείωση αναλογικής 
τιμής (%) 

Έως 5 

1,67 

Από 5,01 έως 10 

3,18 

Από 10,01 έως 15 

4,56 

Από 15,01 έως 20 

5,83 

Από 20,01 έως 25 

7,00 

Από 25,01 έως 30 

8,08 

Από 30,01 έως 35 

9,07 

Από 35,01 έως 40 

10,00 

Από 40,01 έως 45 

10,86 

Από 45,01 έως 50 

11,67 

Από 50,01 έως 60 

12,00 

Από 60 και άνω 

Εξέταση κατά περίπτωση 
σε συνδυασμό με 
τα διαθέσιμα στοιχεία 


β) Από τη μεγάλη στη μικρή συσκευασία και περιε¬ 
κτικότητα η τιμή ανά μονάδα θα βαίνει αυξανόμενη με 
ανώτατο όριο 12%: 


Μείωση 

συσκευασίας (%) 

Αύξηση αναλογικής 
τιμής (%) 

Έως 5 

1,32 

Από 5,01 έως 10 

2,78 

Από 10,01 έως 15 

4,41 

Από 15,01 έως 20 

6,25 

Από 20,01 έως 25 

8,33 

Από 25,01 έως 30 

10,71 

Από 30,01 και άνω 

12,00 


γ) Εξαιρούνται οι μορφές των ενεσίμων μιας δόσης, 
φακελίσκων και οφθαλμικών διαλυμάτων σε μεμονωμέ¬ 
νες δόσεις, οι οποίες υπολογίζονται αναλογικά. 

4. Σε περίπτωση καθορισμού τιμής δύο ή περισσότε¬ 
ρων περιεκτικοτήτων του ιδίου φαρμάκου, εφόσον προ¬ 
κύπτουν τιμές δυσανάλογες μεταξύ τους, λαμβάνεται 
υπόψη η χαμηλότερη τιμή. 

5. Οι τιμές των φαρμάκων που καθορίζονται με τη 
διαδικασία της παρούσας απόφασης, δημοσιεύονται σε 
Δελτίο Τιμών Φαρμάκων, μετά από γνώμη και τον έλεγ¬ 
χο των τιμών από την επιτροπή Τιμών Φαρμάκων. Τα 
Δελτία Τ ιμών επισυνάπτονται στην υπουργική απόφαση 
έκδοσης Δελτίου Τιμών και αναρτώνται στην ιστοσελίδα 
του υπουργείου Υγείας. 

6. Παρέχεται η δυνατότητα στους ενδιαφερομένους 
αφού λάβουν γνώση των προτεινόμενων τιμών, εντός 
τριών (3) εργάσιμων ημερών από την επομένη της συ¬ 
νεδρίασης της Επιτροπής Τιμών, να υποβάλουν τις 
παρατηρήσεις τους για τις προκύπτουσες τιμές των 
φαρμακευτικών προϊόντων. Το διάστημα αυτό παρατεί- 
νεται κατά δύο (2) εργάσιμες ημέρες στα Δελτία Τιμών 
Φαρμάκων κατά τα οποία επανεξετάζονται και ανατι- 
μολογούνται οι τιμές των φαρμακευτικών προϊόντων. 
Οι παρατηρήσεις των ενδιαφερομένων εξετάζονται και 
λαμβάνονται υπόψη κατά την έκδοση τυχόν διορθωτικού 
Δελτίου Τιμών Φαρμάκων, μέσα σε είκοσι (20) ημέρες». 

7. Εφόσον η αρμόδια πρωτοβάθμια ή δευτεροβάθμια 
Επιτροπή το κρίνει απαραίτητο ορισμένες συσκευασίες, 
μορφές ή περιεκτικότητες φαρμάκου δύναται μετά από 
τεκμηρίωση να εξαιρεθούν από τον θετικό κατάλογο 
φαρμάκων που αποζημιώνονται. 

Άρθρο 13 

Ταινία γνησιότητας ή γραμμωτός κώδικας φαρμάκων 

Η υποχρέωση της αναγραφής των στοιχείων που 
προβλέπονται στην ταινία γνησιότητας ή το γραμμωτό 
κώδικα δεν αναιρεί την υποχρέωση αναγραφής αυτών 
των στοιχείων και σε άλλα σημεία της συσκευασίας, 
όπως προβλέπεται από άλλες διατάξεις. 

Οι υπ’ αριθμ. ΔΥΓ3(α)/οικ.97018/8-10-2012 (ΦΕΚ Β' 2719), 
ΔΥΓ3(α)οικ.10050θ/ 16-10-2012 (ΦΕΚ Β' 2793) και υπ’ 
αριθμ. οικ.101933/19-10-2012 (ΦΕΚ Β' 2825) αποφάσεις 
καταργούνται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιανουάριου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΡΙΟΣ ΣΑΛΜΑΣ 
-♦- 

Αοιθ απόω. 10/01/08.01.2013 (6) 

Έκτακτη οικονομική ενίσχυση στον ασφαλισμένο 
ΚΕΡΔΕΜΕΛΙΔΗ ΟΔΥΣΣΕΑ. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις: 

Α. του Ν. 2224/94, άρθρα 14 και 15, 

Β. του Ν. 2336/95, άρθρο 10, 

Γ. του Ν. 2434/96, άρθρο 1. 

2. Τη με αριθμ. 1453/44/12-12-2012 απόφαση της Επι¬ 
τροπής Διαχείρισης του ΛΑΕΚ. 

3. Τη γνώμη των μελών του, αποφασίζει: 

Την αποδοχή της με αριθμ. 1453/44/12-12-2012 από¬ 
φασης της Επιτροπής Διαχείρισης του ΛΑΕΚ για την 
οικονομική ενίσχυση του ασφαλισμένου ΚΕΡΔΕΜΕΛΙΔΗ 
ΟΔΥΣΣΕΑ με το ποσό των χιλίων ΕΥΡΩ (1.000,00 €), 
σύμφωνα με τις διατάξεις των παρ. 3β και 4 του άρ¬ 
θρου 1 του Ν. 2434/96, οι οποίες ορίζουν ότι: α) «με 
αποφάσεις της Επιτροπής Διαχείριησης εξειδικεύονται 
προγράμματα που χρηματοδοτούνται από τους πόρους 
του προηγουμένου εδαφίου και ειδικότερα εκείνα που 
αφορούν δράσεις .... ή την ενίσχυση των ανέργων» και 
β) «για τη λειτουργία του ΛΑΕΚ συνίσταται Επιτροπή 
Διαχείρισης, η οποία αποφασίζει τον τρόπο κατανομής 


και χρήσης των ποσών του λογαριασμού αυτού και την 
ανάπτυξη δράσεων απασχόλησης, επαγγελματικής κα¬ 
τάρτισης και κάθε άλλης πρωτοβουλίας και ενέργειας 
που εξυπηρετεί την προώθηση της απασχόλησης και 
επαγγελματικής κατάρτισης, τη βελτίωση του επιπέδου 
των νέων και εκείνων που κινδυνεύουν από κοινωνικό 
αποκλεισμό...... 

Το κόστος της συνολικής δαπάνης θα ανέλθει σε 
1.000,00 € και θα βαρύνει εξ ολοκλήρου τα αποθεματι- 
κά του ΛΑΕΚ (ΚΑΕ 0659.00). 

Η λήξη της καταβολής να οριστεί σε 60 ημέρες από 
την ημερομηνία έναρξης κάθε καταβολής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιανουάριου 2013 

Ο Πρόεδρος 
ΗΛΙΑΣ ΚΙΚΙΛΙΑΣ 

-♦- 

Αοιθ απόω. 90/02/15.01.2013 (7) 

Έκτακτη οικονομική ενίσχυση στον ασφαλισμένο 
ΧΡΥΣΑΦΙΤΗ ΙΩΑΝΝΗ. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις: 

Α. του Ν. 2224/94, άρθρα 14 και 15, 

Β. του Ν. 2336/95, άρθρο 10, 

Γ. του Ν. 2434/96, άρθρο 1. 

2. Τη με αριθμ. 1453/44/12-12-12 απόφαση της Επιτρο¬ 
πής Διαχείρισης του ΛΑΕΚ. 

3. Τη γνώμη των μελών του, αποφασίζει: 

Την αποδοχή της με αριθμ. 1454/44/12-12-2012 από¬ 
φασης της Επιτροπής Διαχείρισης του ΛΑΕΚ για την 
οικονομική ενίσχυση του ασφαλισμένου ΧΡΥΣΑΦΙΤΗ ΙΩ¬ 
ΑΝΝΗ με το ποσό των δύο χιλιάδων ΕΥΡΩ (2.000,00 €), 
σύμφωνα με τις διατάξεις των παρ. 3β και 4 του άρ¬ 
θρου 1 του Ν. 2434/96, οι οποίες ορίζουν ότι: α) «με 
αποφάσεις της Επιτροπής Διαχείρισης εξειδικεύονται 
προγράμματα που χρηματοδοτούνται από τους πόρους 
του προηγουμένου εδαφίου και ειδικότερα εκείνα που 
αφορούν δράσεις .... ή την ενίσχυση των ανέργων.» και 
β) «για τη λειτουργία του ΛΑΕΚ συνίσταται Επιτροπή 
Διαχείρισης, η οποία αποφασίζει τον τρόπο κατανομής 
και χρήσης των ποσών του λογαριασμού αυτού και την 
ανάπτυξη δράσεων απασχόλησης, επαγγελματικής κα¬ 
τάρτισης και κάθε άλλης πρωτοβουλίας και ενέργειας 
που εξυπηρετεί την προώθηση της απασχόλησης και 
επαγγελματικής κατάρτισης, τη βελτίωση του επιπέδου 
των νέων και εκείνων που κινδυνεύουν από κοινωνικό 
αποκλεισμό...... 

Το κόστος της συνολικής δαπάνης θα ανέλθει σε 
2.000,00 € και θα βαρύνει εξ ολοκλήρου τα αποθεμα- 
τικά του ΛΑΕΚ (ΚΑΕ 0659.00). 

Η λήξη της καταβολής να οριστεί σε 60 ημέρες από 
την ημερομηνία έναρξης κάθε καταβολής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιανουάριου 2013 

Ο Πρόεδρος 
ΗΛΙΑΣ ΚΙΚΙΛΙΑΣ 

